OKUKA: NA POBEDU I PROTIV SPARTAKA – ФК Војводина\nHome/Prvi tim, Sezona, Super Liga Srbije, Вести/OKUKA: NA POBEDU I PROTIV SPARTAKA\nOKUKA: NA POBEDU I PROTIV SPARTAKA\nŠef stručnog štaba Vojvodine Dragomir Okuka izjavio je da će njegova ekipa ići na pobedu protiv Spartaka, u predstojećem 58. vojvođanskom derbiju.\nPosle pobede nad Voždovcem u prvenstvu, a potom i plasmana u osminu finala Kupa Srbije, pred fudbalerima Vojvodine već u nedelju nalazi se novi izazov. Na stadionu „Milan Sredanović“ u Kuli, u okviru 10. kola Super lige Srbije, očekuje ih 58. vojvođanski derbi, u kojem će im formalni domaćin biti ekipa Spartaka iz Subotice.\nPosle dve uzastopne pobede, raspoloženje u Vošinom taboru pred ovu utakmicu je znatno bolje nego ranije, a naravno, svi među crveno-belima se nadaju da će ono biti još bolje nakon derbija, u kojem će, prema rečima šefa stručnog štaba Vojvodine Dragomira Okuke, „stara dama“ pokušati da ostvari i treći vezani trijumf.\n– Stereotip da nas čeka teška utakmica za nas nije stereotip, već realnost, jer za ovu Vojvodinu, u ovom momentu, nema lakih mečeva. Spartak je trenutno u krizi, ali to je ekipa koja vredi daleko više od tih sedam bodova i pretposlednjeg mesta, te je samo pitanje vremena kada će ponovo početi da pravi dobre rezultate. Što se nas tiče, od svih 11 igrača koji budu istrčali na teren, očekujem maksimalan angažman. Iza sebe imamo dve pobede bez primljenog gola, koje su ostvarene dosta teško, ali su ipak pobede i one vraćaju samopouzdanje igračima. Nadam se da ćemo, uz zalaganje, borbenost i evidentnu disciplinu u igri, ovoga puta pokazati i nešto više, te da ćemo napraviti dobar rezultat. Vojvodina uvek igra na pobedu, pa će tako biti i protiv Spartaka, a videćemo koliko će nam protivnik to dozvoliti. Njih maksimalno respektujemo, jer to je ekipa koja je izbacila Spartu i igrala u kvalifikacijama za Ligu Evrope, ali istovremeno verujemo u sebe i u to da možemo do pobede. Svi povređeni igrači su nam i dalje van stroja, osim Ezea, koji će biti sa nama i konkurisati za tim. Fofana i Đorđević su se priključili treninzima, ali mislim da još uvek nisu dovoljno spremni – izjavio je Okuka.\nMeč između Spartaka i Vojvodine igra se u nedelju od 15 časova na stadionu „Milan Sredanović“ u Kuli, a fudbalski klub Vojvodina je za sve svoje navijače koji su vlasnici sezonskih ulaznica obezbedio besplatan prevoz na ovu utakmicu. Svi navijači koji imaju želju da uživo prisustvuju 58. vojvođanskom derbiju i pruže podršku „staroj dami“ u Kuli, mogu da se prijave danas (petak) do 16 časova i sutra od 10 do 14 sati u prostorijama kluba na zapadnoj tribini „Karađorđa“.\nPrijave se mogu izvršiti i pozivom ili SMS-om na broj telefona 064/126-3-366, kao i slanjem poruke u „inbox“ zvanične Fejsbuk stranice fudbalskog kluba Vojvodina. Prijave su moguće do subote u 14 časova, a svako ko ovim putem želi da se prijavi treba da navede svoje ime i prezime, broj telefona i broj svoje sezonske ulaznice. Polazak autobusa na utakmicu zakazan je u 13 časova kod glavne blagajne „Karađorđa“ (između zapadne i južne tribine).\nduka-master2018-09-28T11:40:58+02:0028. септембра 2018.|


Benčićeva predala, Svitolina je u finalu Šenžena - Sportske novosti\nNaslovna Tenis Novosti Tenis Benčićeva predala, Svitolina je u finalu Šenžena\nBenčićeva predala, Svitolina je u finalu Šenžena\nUkrajinska teniserka Elina Svitolina plasirala se u finale WTA završnog turnira u Šenženu, pošto joj je Švajcarkinja Belinda Benčić predala meč pri rezultatu 5:7 6:3 4:1 za Svitolinu.\nTokom prvog seta je viđena velika borba. Benčićeva je prva došla do brejka, ali je Svitolina momentalno uzvratila. U samom finišu prvog seta Belinda Benčić je osetila bol u donjem delu leđa. U pauzi između gemova Benčićeva je pozvala fizioterapeta i usledila je mini pauza. Ta pauza je očigledno izbacila iz ritma Svitolinu, jer je Ukrajinka nakon pauze izgubila svoj servis, a samim tim i prvi set.\nGubitak prvog seta nije mnogo uticao na mnogo na Svitolinu. Svesna da protivnica ima problema sa povredom, Svitolina je produžavala poena, a sa druge strane Benčićeva je bila još agresivnija ne bili poeni bili kraći. Svitolina je uspela da izjednači, a u trećem setu Belindu Benčić je uhvatio jak grč zbog kojeg je u suzama morala da preda meč.\nSvitolina je došla na korak od odbrane titule, a u velikom finalu će igrati protiv bolje iz duela Barti/Pliškova.\nPrethodni tekstDubl dana – 2. novembar 2019.\nSledeći tekstĐoković u finalu Pariza


TREĆINA STANOVNIŠTVA U LESKOVCU VAKCINISANA - Televizija K-1\nTREĆINA STANOVNIŠTVA U LESKOVCU VAKCINISANA\nU Zavod za javno zdravlje Leskovac stigao je zamrzivač za čuvanje Fajzer vakcine protiv Kovida 19 vrednosti 15 hiljada evra koji je donacija Vlade Republike Srbije i znatno će olakšati proces vakcinacije.\n,,Do sada je trećina odraslih stanovnika na teritoriji grada Leskovca primilo prvu dozu, odnosno 25% stanovništva je vakcinisano sa obe doze. Međutim, potreban je još veći obuhvat kako bi se dostigao koletivni imunitet, pa pozivam sve građane da se vakcinišu, sve vakcine su na raspolaganju”, uputila je apel direktorka ZZJZ Leskovac Aleksandra Nikolić.\nPovodom donacije frižidrera za čuvanje Fajzer vakcine zamenica gradonačelnika Ana Janković-Stojanović koja je sa gradskom većnicom Aleksandrom Milovanović posetila ZZJZ Leskovac je kazala:\n„Vakcine će se čuvati na temperaturi od -60 do -80°C čime će se omogućiti adekvatno distribuiranje vakcine na odgovarajućoj temperaturi. Time će hladni lanac biti ispoštovan, a vakcine će potentne stići do svakog vakcinalnog punkta. Veoma nam je značajno da ceo proces teče nesmetano i da vakcine stignu do svih predviđenih mesta za vakcinaciju u našoj regiji.“\nMalo koja zemlja u Evropi ima četiri vakcine Fazjer, Astra Zeneka, Sputnjik i Sinofarm. Grad Leskovac je sve svoje resurse uložio kako bi svim sugrađanima vakcine bile dostupne i zato se ponovo insistira i ukazuje na značaj imunizacije. Potrebno je da se što veći procenat odraslog stanovništva vakciniše kako bi smo ostvarili kolektivni imunitet i time što pre izašli iz pandemije, poručeno je sa današnje konferencije za novinare.\n← VELIKI PRAZNIK ZA PRAVOSLAVCE\nVesti TV K 1 12 05 2021 →\nASFALTIRANJE ULICE BULEVAR NIKOLE PAŠIĆA U TOKU\nPROGLAŠENI NOVI ČLANOVI GRADSKE IZBORNE KOMISIJE U LESKOVCU NA PREDLOG SPS-A I SAVEZA VOJVOĐANSKIH MAĐARA


Možemo li se osloboditi celulita? – Eklinika.rs\nCelulit, koji uglavnom napada žene, se stvara na regijama oko nogu, zadnjice, stomaka, bokova i uglavnom se pojavljuje nakon puberteta. Iako ga neki mešaju sa strijama, postoji velika razlika.\nCelulit je posledica hormonskih promena, do kojih uglavnom dolazi u periodu oko puberteta i često se pogrešno misli da on pogađa samo gojazne ljude. To nije tačno jer celulit imaju i osobe normalne težine, pa čak i one mršave. Stručnjaci se slažu da je celulit usko povezan sa estrogenom, ženskim hormonom, zbog čega ga uglavnom imaju žene.\nJedno od objašnjena zašto se on pojavljuje na butinama žena, a ne muškaraca je razlika u telesnoj strukturi. Žensko tkivo nije fleksibilno poput muškog, i kad se žene goje, masnoća izbija na površinu kože, što joj daje izgled narandžine kore. Sa druge strane muškarci imaju manje masnoća na nogama i njihova koža je deblja i uspešno sakriva ono što se nalazi ispod nje.\nO celulitu se malo zna i najčešće njegova pojava zavisi od metabolizma svake osobe ponaosob i načinom na koji se telo bori sa masnoćom.\nNeko je uglavnom predodređen da dobije celulit a to umnogome zavisi od pola, rase i celularne strukture „hormona receptora“.\nOdređujući faktor je i životni stil osobe i on doprinosu stvaranju celulita ali i opštem zdravlju čoveka. Ljudi koji vode sedeći način života, a pritom se nezdravo hrane će pre dobiti celulit od onih koji redovno vežbaju i vode računa o tome šta jedu. Pokazalo se da i veliki stres i anksioznost takođe utiču na njegovu pojavu, a to se dešava zbog povećanog lučenja hormona kateholamina, koji povećava rizik od stvaranja celulita, i to u visokom procentu.\nKoji su „tretmani“ protiv celulita?\nMasaže: Nekoliko mašina se koristi za masažu delova na kojima nastaje celulit. Ove mašine koriste rotirajuće cilindre koji skupljaju kožu i masiraju je. Jedan od takvih tretmana je i endermologija, koja je razvijena u Francuskoj i koristi se već nekih dvadesetak godina. Napada celulit delujući preko potkožnog vezivnog tkiva, pa dolazi do povećanja cirkulacije tj. prokrvljenosti i izbacivanja otrova, te podstiče međućelijsku razmenu materija. Istovremeno se aktivira i „vezivni gel“ čime se koži navodno vraća njena čvrstina i lepota. Tretmani su skupi i taju oko 45 minuta, a potrebno je uraditi između 10 i 12 tretmana. Iako dolazi do trenutnog smanjenja celulita, čini se da ova tehnika više preraspodeljuje masnoću nego što se rešava celulita. Treba redovno odlaziti na ovakve tretmane inače se celulit sigurno vraća.\nKolageneza: Kolagenaza je enzim u telu koji razbija kolagen, deo vezivnog tkiva (tkivo koje vezuje naše ćelije). Mala studija sa 10 žena sa celulitom sprovedena u 2006. je pokazala da injekcije ovog enzima mogu biti korisne u borbi protiv celulita. Dugoročni efekti ovih injekcija su i dalje nepoznati, i još uvek se ne zna obim i trajanje poboljšanja, ako ih uopšte ima. Tretman se smatra eksperimentalnim i još uvek nije dostupan na tržištu.


Cilindrični valjkasti ležajevi sa kavezom\nJednoredni cilindrični valjkasti ležajevi sa kavezom su jedinice koje se sastoje od krutog unutrašnjeg i vanjskog prstena sa cilindričnim valjkom i kavezom. Vanjski prstenovi imaju rigidna rebra sa obje strane ili su bez rebara, unutarnji prsten ima jedno ili dva rigidna rebra ili je dizajniran bez njih. Kavez sprječava cilindrične valjke da dodiruju jedan drugog za vrijeme okretanja. Cilindrični valjkasti ležajevi su veoma tvrdi, mogu podnijeti velika radijalna opterećenja, zahvaljujući kavezu, pogodni su za veće brzine nego cjelokupni dizajn. Ležajevi sa sufiksom E imaju veće setove rolera i zato su dizajnirani za ekstremno velika opterećenja i nosivost. Ležajevi se mogu rastaviti i zbog toga se lakše mogu uklapati i rasklapati. Zato se oba prstena mogu uklapati. Jednoredni cilindrični valjkasti ležajevi sa kavezom dostupni su kao ne-locirani, polu-locirani i locirani ležaj.\nSlika: Valjkasti ležaj (izvor: Schaeffler AG)\nVisoko precizni cilindrični valjkasti ležajevi\nCilindrični valjkasti ležajevi ove vrste su dvoredni precizni ležajevi za strojne alate. Dozvoljavaju radijalnu izdržljivost, visoko precizne ležajne sklopove i uglavnom se koriste za potporu radijalnog vretena. Sastoje se iz vanjskog prstena bez rebara, unutarnjeg prstena sa tri rebra, cilindričnih valjaka i mesinganog kaveza. Za optimalno podešavanje unutarnjeg radijalnog zazora unutarnji prsten ima konusni provrt 1:12. Cilindrični valjkasti ležajevi mogu se rastavljati i stoga se mogu lakše postavljati i uklanjati. Oba ležajna prstena mogu se međusobno uklapati\nCilindrično valjkasti ležajevi u punom sastavu\nPunovaljkasti cilindrično valjkasti ležajevi imaju kruti unutarnji i vanjski prsten i rebra po kojim se navode valjci. Zbog toga što ovi ležajevi imaju najveći mogući broj valjkastih elemenata, oni imaju izuzetno visoku mogućnost opterećenja, veliku otpornost i zato su pogodni za posebno složene dizajne. Radi njihove kinematike, oni ipak ne mogu postizati velike brzine kao što je to slučaj cilindrično valjskastih ležajeva sa kavezom. Punovaljkasti cilindrični valjkasti dostupni su kao ne-locirani, polu-locirani i locirani ležaj\nCilindrično valjkasti ležajevi sa žljebovima koji razdvajaju prstenove\nCilindrično valjkasti ležajevi sa žljebovima koji razdvajaju prstenove su punovaljčane, samoosiguravajuće jedinice koje se sastoje od krutog unutrašnjeg i vanjskog prstena i rebara koja navode cilindrične valjke i zabrtvljenih prstenova. Vanjski prstenovi imaju žljebove za sigurnosni prsten. Unutarnji prstenovi su aksijalno razdvojeni, 1mm širi nego vanjski prstenovi, a zajedno ih drži čelična traka valjana na mjestu.\nCilindrično valjkasti ležajevi sa žljebovima koji razdvajaju prstenove su plutajući ležajevi. Ovi ležajevi su veoma izdržljivi i podnose osovinske sile u oba pravca kao i radijalne sile. Zahvaljujući punovaljkastoj izradi ovih ležajeva, oni imaju najveći mogući broj valjkastih elemenata i stoga izuzetno visoku temeljnu dinamičku i statičku nosivost. Ovisno o kinematici, ipak ne mogu postići visoke brzine koje su moguće kada se koriste cilindrično valjkasti ležajevi sa kavezom.\nLežajevi za sajle\nZahvaljujući žljebovima u vanjskom prstenu, ležajni prstenovi se mogu aksijalno postaviti sa lakoćom. Ležajevi su zato pogodni za ležajne izvedbe za sajle.\nTrebate li pomoć u vezi sa valjkastim ležajevima? Besplatna tehnička pomoč\nUz valjkaste ležajeve FAG nudimo vam ležajeve sljedećih proizvođača: RKB, NTN, SNR, SKF, NSK, ZKL, EZO, NMB, NACHI, NKE, BECO, ENC i druge ležajeve kineske proizvodnje.


Vesti iz BCBP, Razgovor o izazovima pravosuđa u Užicu\nVaša lokacija / Beogradski centar za bezbednosnu politiku / Aktivnosti / Vesti iz BCBP / Razgovor o izazovima pravosuđa u Užicu /\nU Osnovnom sudu u Užicu organizovana su tematska otvorena vrata o tome zašto suđenja dugo traju, koji su izazovi pravosuđa i sa kojim problemima se susreću građani, 18. decembra 2019. godine.\nU diskusiji su učestvovali istraživač BCBP Saša Đorđević, Janković Branka, v.f. Predsednika Osnovnog suda u Užicu, Vera Gojković, sudija Osnovnog suda u Užicu, i Bojana Medenica, izvršna direktorka Transparentnosti Srbija.\nGovorilo se o rezultatima rada suda, statističkim podacima vezanim za rešene i nerešene predmete, kao i o predmetima koji se vode kao „stari“ i koji iz različitih razloga još uvek nisu rešeni. Razmotreno je i pitanje dužine trajanja sudskih postupaka, a bilo je reči i o negativnom publicitetu pravosuđa u javnosti, nepoverenju građana u rad pravosudnih organa, ali i merama koje Osnovni sud u Užicu preduzima radi efikasnijeg i bržeg okončanja sudskih postupaka.\nDužina trajanja postupaka i dalje je jedan od najvećih problema pravosuđa u Srbiji. Učesnici diskusije složili su se da je potrebno objektivno i nepristrasno sagledati problem dugog trajanja postupaka i građanima vratiti poverenje u rad pravosudnih organa.\nU saradnji sa Vrhovnim kasacionim sudom i Osnovnim sudom u Užicu, od juna 2019. godine, redovno se, tri puta godišnje, održavaju Tematska otvorena vrata u okviru projekta „Otvorena vrata pravosuđa“. Ona predstavljaju otvoreni forum za diskusiju sa građanima o načinu rada njihovog suda. Na taj način građani će imati priliku da upoznaju sud iz drugačije perspektive i kroz dijalog sa predstavnicima pravosuđa reše brojne dileme koje imaju kao realni ili potencijalni učesnici u sudskom postupku. Projekat je podržala Američka agencija za međunarodni razvoj (USAID).\nPovezane teme:građani, pravosuđe, Otvorena vrata pravosuđa, Saša Đorđević


Брчко: Убице троје Драганића траже се преко две деценије | Јадовно 1941. – КУЛТУРА СЈЕЋАЊА\nObjavljeno u Otadžbinski rat, Semberija\nNi posle 26 godina nije rešeno ubistvo troje Draganića u Brđanima kod Konjica. Imena ubica poznata Tužilaštvu BiH, ali niko dosad nije optužen\nPiše: Marko Draganić\nU noći između 26. i 27. januara navršilo se 26 godina kako su u svojoj kući u Brđanima ratne 1993. godine iz vatrenog oružja ubijeni Boško (72) i njegove snahe Milica (39) i Biljana (38) Draganić.\nKakvu je krvavu dramu preživljavalo troje Draganića u kući Boškovog starijeg sina Rajka (mlađi Nedeljko, suprug Milice, ubijen je krajem maja 1992. u Bradini) znaju samo njihove ubice, koje su za bosanskohercegovačko pravosuđe i 26 godina posle tog ubistva počinjenog iz nacionalističkih pobuda, još uvek nepoznate.\nKako nam je rekao penzionisani policajac iz Konjica Dragan Subotić, koji je učestvovao u vršenju uviđaja 27. januara 1993, o ubistvu su prikupljeni dokazi na licu mesta. Žrtve su fotografisane, uzeti su i otisci i službeno otvorena istraga.\n– Koliko je meni poznato, niko nije ni privođen povodom tog gnusnog trostrukog ubistva. Sve je ostalo samo na\nBiljana i Milica Draganić\nkonstatovanju zločina – rekao nam je Subotić, koji i danas živi u Konjicu.\nOdmah nakon ubistva, malobrojni Srbi koji su ostali u Konjicu i okolnim selima počeli su masovno da prelaze na teritoriju pod kontrolom Vojske Republike Srpske.\nSedmoro preživelih članova porodice Draganić (tu noć su noćili u drugoj kući) nešto više od mesec dana nakon ubistva prešli su u Srbiju. Rajkova majka Sofija i maloletni Nedeljkovi i Miličini sinovi Lazar i Milan kasnije su se doselili u Bijeljinu, dok je Rajko sa troje dece otišao u Sjedinjene Američke Države.\nNe znam više koliko sam puta davao izjave u vezi sa ovim zločinom. Imam informacije, posredno dobijene od komšije muslimana iz Brđana, da je u ubistvu učestvovalo pet muslimanskih vojnika, jedan iz Brđana, tri iz Podorašca i jedan iz Šunja (sela koja se graniče sa Brđanima) i njihova imena su poznata Tužilaštvu BiH. Ja sam iz SAD slao novac za informacije i izvesni Mehmedalija Rizvić iz Bradine, u vreme zločina pripadnik policije u Konjicu, prema informacijama koje sam dobio, rekao je da je ubica Miralem Macić. On je pod još nerazjašnjenim okolnostima umro u sarajevskoj bolnici pre nešto više od godinu dana, što ja možda samo delimično tačno – rekao nam je u telefonskom razgovoru 61-godišnji Rajko Draganić, sada stanovnik Čikaga.\nOn dalje ističe da je dao punomoć poznatom advokatu Dušku Tomiću kako bi ga zastupao pred Sudom BiH.\n– Posle tog strašnog gubitka koji nas je zadesio jedina satisfakcija bi mi bila da se konačno saznaju imena ubica. Postoje ozbiljne indicije da je jednog od ubica iz Podorašca, inače našeg nekadašnjeg komšiju, snaha Milica u borbi na život i smrt posekla nožem po ruci. Ništa iz kuće nije odneseno, što govori da motiv napada nije bila pljačka, već ubistvo Srba. Advokat Tomić mi je rekao da je Macićev dnevnik u posedu Tužilaštva, pa će možda i to doprineti konačnom otkrivanju istine o imenima ubica moje supruge, oca i snaha – rekao nam je Rajko.\nU Tužilaštvu BiH smo saznali da je istraga o ovom do tada nezapamćenom zločinu na području Konjica u toku, te da se kompletna arhiva iz konjičke policije u vezi sa ubistvom odavno nalazi u Tužilaštvu.\n– Iako ima određenih pomaka u istrazi, još niko nije optužen niti uhapšen zbog ovih ubistava – rekao nam je Mithad Mehmedović, saradnik tužiteljice Sanje Jukić, koja vodi ovaj predmet.\nKuća gdje su ubijeni Draganići\nPOKOJNIK ZA SVE KRIV\nPoznati bosanskohercegovački advokat Duško Tomić preuzeo je zastupanje porodice Draganić.\n– Sve zločine nad Srbima pripisali su pokojnom Maciću, što, naravno, nije istina i što mi je u više navrata lično negirao. Posle njegove smrti, nastao je tajac. Da podsetim, u Konjicu je bilo istureno odeljenje Okružnog suda i Tužilaštva iz Mostara. Znatan broj tih sudija danas su u Sudu i Tužilaštvu BiH. Zaključke zbog čega nema procesuiranih zločina nad konjičkim Srbima izvedite sami – rekao nam je Tomić.\nLAZAR I MILAN Lazar i Milan, sinovi Nedeljka i Milice, više puta su bili u poseti Sudu i Tužilaštvu BiH. Pošto su u vreme zločina imali 12 odnosno 10 godina, niko im nije nikada uzeo zvaničnu izjavu u vezi sa ubistvom.\n– Od tužilaca sa kojima sam razgovarao, saznao sam, istina nezvanično, da je osumnjičeni iz Brđana, dajući izjavu svaki put iznosio drugačije argumente o svom alibiju. Sve to, nažalost, nije bilo dovoljno da Tužilaštvo ozbiljnije krene u prikupljanje podataka o ubicama, jer sam ubeđen da su njihova imena poznata našim nekadašnjim komšijama u Brđanima i Podorašcu – rekao nam je Lazar.


Renault Clio Intense Energy – Automototest.tv\nRENAULT CLIO INTENSE ENERGY DCI 110\nLjubaznošću Renault Srbije dobili smo na test novi Renault Clio Intense Energy DCI 110. Dizajneri Renaulta su se potrudili i ponudili nam elegantniju i lepšu verziju prethodnog modela. Ovo je do sada najlepša verzija Clia od kako se proizvodi, a to je više od četvrt veka. Uspeh ovog modela dokazan je i velikom prodajom koja je premašila cifru od 13 miliona primeraka, koji pripada samom vrhu B segmenta.\nIntense označava da je ovaj auto u crvenoj boji, a DCI 110 da je u njemu dobro poznati dizel agregat sa snagom od 110KS. Od svih boja u ponudi meni se čini da mu ova najviše odgovara jer auto istovremeno odiše i elegancijom i sportskim koketiranjem. Ali to je ipak stvar ličnog ukusa. Prednja maska sa velikim otvorima za vazduh i uvećanim Renaultovim znakom ostavlja utisak kao da je auto iz višeg segmenta. Prednji deo je obogaćen sa novim led svetlima, što je predstavljalo pravo iznenađenje. U ovom paketu opreme su i parking senzori. Zadnji branik podseća na branike pojedinih vrhunskih sportskih automobila i pored parking senzora sadrži i kameru koja pomaže prilikom uparkiravanja. Naravno oni kojima uparkiravanje teže ide mogu doplatiti Easy Park Assist, pa će to auto sam učiniti. Retrovizori su pregledni i zaključavanjem auta se zatvaraju ka vratima. Jedina zamerka je što prave buku na većim brzinama, pa bi ih trebalo zameniti drugim modelom. Kombinacija jednog velikog i jednog jako malog brisača na suvozačkoj strani nije baš najbolja jer ostaje trag, (doduše na suvozačevoj polovini). Ni rešenje zadnjeg brisača nije idealno iako ima pomoć solidne prskalice. Zadnje staklo je u startu malo i uz to kada mu smanjite čistoću prilikom loših vremenskih uslova, nije baš prijatno.\nUnutrašnjost je lepo dizajnirana i sa materijalima koji su ranije bili rezervisani za modele iz viših segmenata kao što je Megane. Pored toga tu su i pojedini sklopovi koji su takođe ranije bili rezervisani za modele iz viših segmenata. Volan je podesiv, prijatan i uz servopojačivač lagan za vožnju, a posebno je funkcionalan jer pruža dobru preglednost prilikom gledanja na instrument tablu. Instrument tabla je digitalizovana sa posebnom trakom za vizuelni uvid u režim rada motora. Naime, traka u donjem delu instrument table u zavisnosti od režima vožnje prelazi iz narandžaste u zelenu. Kada je zelena tada su usklađeni broj obrtaja i obrtni moment tako da auto manje troši gorivo, što je posebno dobro za one koji su manje iskusni ili tvrdi na ušima. Sedišta su podesiva i solidno obuhvataju telo, a kada podesite položaj ostane dovoljno prostora do krova tako da se osećate prijatno. Zvučnici BOSSE su dobro uklopljeni i daju fantastičan zvuk, a ranije su bili rezervisani samo za modele viših klasa. Naravno, upravlja se preko dobro poznatog Renoovog R-Linka najnovije generacije sa dodatnim nazivom Evolution, što je predstavljalo još jedno Renoovo iznenađenje. Naravno, tu su i opcije jeftinijih rešenja.\nMenjač je dobro poznati manuelni šestostepeni, koji je precizan i lagan za menjanje stepeni prenosa (vidi se da se razmišljalo o lepšem polu). Prenosni odnosi su tako dobro upareni da možete konstantno voziti u zelenom režimu. Ručica menjača je okrugla i podseća na ranije trkačke verzije, i jako je prijatna pod rukom. Zimske gume su se dobro pokazale na snegu i ledu, iako su niskoprofilne i možda preširoke za onako lepe aluminijumske naplatke. Auto je možda pretvrd za ljubitelje Francuskih vozila, ali zadovoljstvo brzih i sigurnih prolazaka kroz krivine sve to kompenzuje. Uživanje je bilo moje, a s obzirom na cenu sa popustom moglo bi biti i vaše.\n‹ Audi Q7 + Video\t› Nissan Navara


Turistički radnici i javni prevoznici traže pomoć od države - Portal Moj Bečej - Bečejske opštine iz ugla građana!\nU ovim sektorima direktno ugroženo preko 25.000 radnika\nUdruženja turističke privrede i javnih prevoznika Srbije u drumskom saobraćaju uputila su apel državi da im pomogne u ublažavanju posledica pandemije koronavirusa na njihovo poslovanje, prenosi Beta.\n– Trenutni pad prometa od preko 90 odsto onemogućava preduzeća iz ovih oblasti da obezbede minimum prihoda za osnovne egzistencijalne potrebe. U ovim sektorima direktno je ugroženo preko 25.000 radnika, a posredno i više od 60.000 radnika, ističe se u pismu.\n– Ovaj apel upućujemo i kao očajnički pokušaj da se u poslednjem momentu mogu pronaći rešenja za opstanak ovih sektora i svih zaposlenih, iako bismo voleli da sami svojim radom možemo obezbediti egzistenciju i za sebe i za svoje zaposlene i njihove porodice, navodi se u zajedničkom pismu Poslovnog udruženja drumskog saobraćaja „Srbijatransport“, Udruženja hotelijera i restoratera HORES, Udruženje turističkih vodiča Srbije, Udruženja turističkih agencija ATAS, ANTAS, UTAS, URA i Nacionalna asocijacija turističkih agencija Srbije – YUTA.\nOznake: javni sektorTurizamugostiteljstvo


Koalicija Domovina u Višegradu: Za jaku i stabilnu BiH - Klix.ba\nKoalicija Domovina u Višegradu: Za jaku i stabilnu BiH\n22.9.2014. u 14:43\nStranka demokratske akcije, Općinski odbor Višegrad, organizirala je danas centralni predizborni skup za Općinu Višegrad.\nPrisutnima su se obratili zvaničnici SDA sa općinskog i regionalnog nivoa, te mr. Ramiz Salkić, kandidat Koalicije Domovina za predsjednika/potpredsjednika entiteta Republika Srpska, i mr. Sadik Ahmetović, nosilac liste SDA za Predstavnički dom Parlamentarne skupštine Bosne i Hercegovine iz izborne jedinice tri iz RS.\nU svom obraćanju mr. Ramiz Salkić je istakao važnost jedinstvenog političkog nastupa probosanskih snaga na narednim izborima: "Bosna i Hercegovina je jedinstvena i cjelovita zemlja. Danas smo na Drini i svjedočimo svojim prisustvom da su se Bošnjaci vratili u ovaj grad, da će se proces povratka nastaviti i da ćemo u njemu zauvijek da živimo. Iako smo proteklih godina ovdje doživjeli zločine, protjerivanja, pljačke i najkrvaviji genocid, mi smo odlučni da ćemo živjeti na Drini".\n"Ovih dana imali smo otvorene provokacije sa krstom iznad Sarajeva. Mi godinama u manjem bh. entitetu trpimo provokacije i otvorenu institucionalnu diskriminaciju. Ali mi se ne predajemo. Imamo snagu jer znamo šta je naš cilj. Osnovali smo Koaliciju Domovina i objedinili sve probosanske stranke, sve one kojima je jaka i stabilna domovina Bosna i Hercegovina iznad svih drugih interesa", kazao je Salkić.\nEkonomska stabilnost i jačanje povratničkih porodica ključni je mehanizam održivog povratka. Stoga će SDA nastaviti podržavati provođenje Aneksa VII Dejtinskog mirovnog sporazuma, otvaranje novih preduzeća i razvoj zadrugarskog sistema. Salkić je pozvao preduzeća iz Federacije, ali i građane BiH u dijaspori da investiraju u povratnička naselja, saopćeno je iz Koalicije Domovina.\nVišegrad Izbori 2014 Koalicija Domovina\nSramota u centru Sarajeva: Išaran spomenik kod Vječne vatre\n22.09.2014. u 15:30\nStudenti iz BiH na praksi u najboljim firmama i univerzitetima svijeta\n22.09.2014. u 14:19


Jerry Catering Beograd sa dugom tradicijom | Inovativni keternig za firme\nO Jerry catering-u\nTamo gde počinje hedonizam…\nU priči o Jerry catering-u ništa nije slučajno, nema legendi ni mitova.\nFirma je nastala kombinacijom internacionalnog iskustva i modernog restoranskog brenda Jerry. Prepoznali smo specifične potrebe tržišta da mu se ponudi nešto novo, inovativno i drugačije.\nOd juna 2012. godine u sklopu kompanije Jerry, a od oktobra 2013. kao zasebna samostalna firma posluje vrhunska kompanija za filmski ketering, kao i sve oblike luksuznih keteringa- Jerry Catering.\nJerry catering predstavlja sinergiju dva vrhunska, prestonička restorana koji posluju pod istom kapom – Jerry i Bela reka. Naša ponuda obuhvata sve sa njihovih jelovnika, kao i puno više od toga. Naravno, uz isti vrhunski nivo kvaliteta, po kojem su restorani Jerry i Bela reka postali prepoznatljivi.\nPored najsavremenije opreme, tima koji je pouzdan i stručan, ono što nas karakteriše je profesionalnost i fleksibilnost. Kada ste naši klijenti, u sigurnim ste rukama.\nSPAJAMO MODERNO I TRADICIONALNO\nFilozofija našeg poslovanja je da brinemo o svojim klijentima u svakom smislu. Sam koncept firme se ogleda u činjenici da smo uspeli da spojimo nespojivo.\nTradicionalne namirnice smo uklopili u moderne fuzije ukusa, vrhunske sastojke pažljivo birane i selektovane smo učili još ukusnijim i uspeli smo da pojednostavimo komplikovano i hrani damo novu dimenziju.\nPrimarne delatnosti su nam filmski ketering, ketering za događaje i firme, ali istina je da ste nam suštinski primarni baš vi.\nDa, da, baš vi koji čitate sada ove redove. Jer, u Jerry catering – sve počinje i završava se ljudima. Ne samo što je naše osoblje svoje iskustvo sticalo u priznatim restoranima širom sveta, već smo i (pre)poznati kao kompanija kojoj je klijent imperativ.\nODGOVARAMO NA SVE ZAHTEVE\nPored standardnih menija, osmišljenih nedeljnih obroka, naš stručni tim je uvek tu da vas sasluša, posavetuje i da predlog.\nŠirok asortiman jela, od nacionalnih do internacionalnih, i prilagodljivost svim zahtevima su naše karakteristike. Principi naše kompanije su takvi da verujemo da ono što nas izdvaja na gastronomskoj sceni Beograda su intenzivan rad, stalna inovativnost i kvalitet.\nKoliko god vaš zahtev vam delovalo malo ili komplikovano, mi smo tu za vas. Volimo izazove, verujemo u svoj brend, a pre svega verujemo u vas.\nZnamo da kada se uverite u ono što Jerry catering jeste – visok kvalitet van konkurencije – da ćemo tako kreirati saradnju na duže staze.


U utorak 16. aprila 2019. održana je Izborna skupština Saveza ekonomista Srbije (SES). Za predsednika SES-a ponovo je izabran Aleksandar Vlahović, a za predsednika Skupštine prof. Kosta Josifidis. Takođe, izabrani su novi članovi Predsedništva i Nadzornog odbora SES-a.\nSaglasno Statutu i programskoj orijentaciji delatnost SES-a će se u narednom periodu odvijati kroz unapređenje i podizanje kvaliteta tradicionalnih aktivnosti kao što su: savetovanja ekonomista, publicistička aktivnost, saradnja sa društvima ekonomista, kolektivnim članovima i drugim srodnim organizacijama, kao i dodela godišnjih nagrada. Pored toga veća pažnja biće posvećena unapređenju regionalne saradnje.\nČlanovi Predsedništva i Nadzornog odbora\nProgram rada u narednom periodu


Ukrajinci s velikom pažnjom pratili meč u Helsinkiju: BiH još nije u optimalnom stanju – Sport Centar Ukrajinci s velikom pažnjom pratili meč u Helsinkiju: BiH još nije u optimalnom stanju – Sport Centar\nUkrajinci su sa velikom pažnjom posmatrali utakmicu Finska – Bosna i Hercegovine u Helsinkiju, jer ove dvije reprezentacije smatraju ravnopravnim rivalima u kvalifikacijama za Svjetsko prvenstvo u Kataru 2022. godine.\nMnogi mediji su ispratili utakmicu iz Finske i napravili analizu, a ukrajinski Fudbal 24 navodi da Zmajevi još uvijek nisu u optimalnom stanju.\n“Teško je predvidjeti protiv koje od ovih reprezentacija će biti lakše igrati. Primjetno je da BiH još nije u optimalnom stanju, ali se tvrdoglavo oslanja na kontrolu lopte. Andriy Shevchenko isto zahtijeva od svog tima. Barem sa ravnopravnim protivnicima, a mi upravo govorimo o takvim”, navodi pomenuti ukrajinski medij, dodavši:\n“S druge strane, Finci ne drže loptu, već vrlo brzo istrčavaju u kontranapade. Tako je bilo i na kraju poluvremena, kada je Šehić doslovno spasio svoj tim nakon dva udarca zaredom”.\nUkrajina je remizirala sa Francuskom na gostovanju (1:1) te je time pokazala da ima kvalitet boriti se za smotru najboljih svjetskih reprezentacija.\nfudbalska reprezentacija bihfudbalska reprezentacija finskefudbalska reprezentacija ukrajine\nBaždarević: U NSBiH ima kvalitetnih ljudi, treba napraviti plan kakvu mi ustvari reprezentaciju želimo\nAl’ jest u vegetativnom!


НОВАК ВУКОВИЋ ДОБИО ПОЗИВ ЗА РЕПРЕЗЕНТАЦИЈУ!! – Фудбалски клуб Вождовац – Football Club Voždovac\n30/04/2018VESTI, KADETI, MLAĐE KATEGORIJE\nKadete Voždovca kao i sve selekcije krasi veliko jedinstvo, kadeti Zmajeva čvrsto koračaju ka vrhu tabele u najjačoj ligi Srbije i za vikend su pobedili ekipu Apolona sa 2:0. Strelci koji su doneli pobedu i novu radost su bili Radulović i Vuković.\nGol Vukovića je potvrdio pobedu Zmajeva, a usledio je nakon kornera, gde je mladi štoper Zmajeva bio najbolji u skoku. Potvrda dobrih igara Novaka Vukovića je i poziv za reprezentaciju Crne Gore i selektora Milorada Pekovića. FK Voždovac je ponosan na činjenicu da pozivi u nacionalnu selekciju konstantno stižu na adresu Zaplanjske ulice, ali i omladinska škola samo potvrđuje dobar rad.\nSelekcija Crne Gore do 18 godina će odigrati dve prijateljske utakmice sa ekipom Belorusije, a datumi odigravanja susreta su 15.05. i 17.05.


Stigla ponuda, hoće li je Jovetić prihvatiti? - Sportske.net\nStigla ponuda, hoće li je Jovetić prihvatiti?\nDa li je ovo izlaz za Crnogorca koga Inter mora da otkupi, ali ne želi da ga zadrži?\nFoto: Beta/Matteo Bazzi/ANSA via AP Photo\nMediji na sav glas - Nani stiže u Inter!Ana Ivanović se seli u prestnicu mode zajedno sa Švajnijem?Brazilac svađa Moskvu i RimKineski Inter - "Metla" za Balkance, nikad više novca, mete da se smrzneš!Najveći italijanski derbi za tinejdžera iz Boke\nPrema dogovoru od prošlog leta, Inter mora da plati Sitiju 14.5 miliona evra i otkupi ugovor Crnogorca.\nOni će taj novac pokušati da vrate tako što će preprodati Jovetića, ali je problem njegova ogromna plata, 5 miliona evra po sezoni. Manćini ne želi da ga zadrži, Jovetić gleda ka PL, ali ponude stižu jedino sa Istoka.\nOna najozbiljnija je izgleda došla iz Rusije, od moskovskog Spartaka. Naime, najtrofejniji ruski klub želi da konačno napadne titule i spreman je da uloži novac, smatraju da bi se Jo-Jo uklopio u tim koji će sa klupe predvoditi Dmitrij Alejničev.\nSam Jovetić nije baš oduševljen, ali želi da ode negde gde će igrati. Rusima nije problem da plate ni sumu za obeštećenje, ni Jovetićevu platu, ali za sada su samo rezervna varijanta, jer, ponovimo Jovetić želi da se vrati u Premijer ligu.\nPominjan je i njegov bivši klub Fiorentina, ali oni naravno nemaju novac da pokriju Jovetićeva primanja.


58 GODINA OD ZAVRŠETKA AFERE PROFJUMO Sovjetska vojna obaveštajan služba GRU je preko SEKS SKANDALA srušila ministra rata!\nskandal koji je potresao veliku britaniju\nandrej mlakar\t 05.06.2021. 15:11h 17:01h\nNa današnji dan navršilo se 58 godina od završetka "Afere Profjumo", kada je ministar za rat u vladi Harolda Makmilana, Džon Profjumo (48) podneo ostavku kad se utvrdilo da je njegova ljubavnica Kristina Kiler (19) održavala veze sa sovjetskim obaveštajcem u Londonu.\nAfera Profjumo je tresla Veliku Britaniju od kad je isplivala u javnosti i u pitanju je druga afera koja je potresla ostrvo posle bekstva Kima Filibija u Moskvu.\nOva špijunska afera počela je u leto 1961.na imanju lorda Astora. Nedeljne goste koji su stigli kod lorda privukli su uzvici i smeh sa njegovog bazena. Hodajući gosti su stiglo do žive ograde koja je okruživala prostor oko bazena. Samo što su otvorili kapiju, zanosna, naga lepotica tamnocrvene kose izašla je iz vode. Kada je primetila goste cijuknula je i potrčala da potraži kupaći koji je prethodno skinula i sakrila se iza ivice bazena.\nLepotica iz bazena bila je tada dvadesetgodišnja Kristina Kiler, gošća doktora Stivena Vorda. Vord je bio osteopata, čija veština uklanjanja bolova dodirom ruke imala je brojne poklonike među britanskim bogatašima i aristokratijom. Među njima je bio i gore spomenuti lord Astor, koji mu je u znak zahvalnosti za svoje usluge dao na korišćenje kućicu na svom posedu Klividin. Jedan od prisutnih gostiju tog popodneva ispred koga je iskočila naga crvenokosa Kristina bio je i ministar rata Džon Profjumo.\nProfjumovi jadi nisu počeli sa Kristinom, nego jednim drugim gostom doktora Vorda koji je takođe bio u sviti gostiju tog fatalnog popodneva pored lordovog bazena. Njegovo ime je Evgeniji Ivanov, kapetan i vrhunski obaveštajac sovjetske vojne obaveštajne službe GRU, koji se u sovjetskoj ambasadi u Londonu vodio kao pomoćnik pomorskog atašea.\nDoktor Vord ga je upoznao preko ser Kolina Kuta, urednika Dejli telegrafa čiji vlasnik je bio lord Astor. Osteopata je lečio ser Kolinov lumbago. U jednom nevezanom razgovoru, doktor mu se požalio da želi da otputuje u Moskvu i načini izvesni broj slika, međutim problem je bio što mu u sovjetskoj amabasadi nisu hteli odobriti vizu. Ser Kolin se prisetio tog nevezanog razgovora u trenutku kada je grupa vojnih ataše posetila Telegraf, a među njima je bio i kapetan Ivanov. Ser Kolin je na stranu odvukao Ivanova, ispričao mu o problemu sa sovjetskom vizom njegovog prijatelja. Dogovorena je večera Vorda i Evgenija Ivanova. Njih dvojica su se odmah sprijateljila, međutim nesrećni urednik nije znao da je sve to farsa i da nijedan od te dvojice nije ono za šta se izdavao. I to će biti katastrofalno po Profjuma.\nDoktor Vord je imao jednu veliku strast, obilazak londonskih noćnih klubova, gde je tražio lepe devojke, koje je kasnije promovisao kao prostitutke koje su zabavljale isključivo pripadnike visokog društva. Među njima je bila i Kristina Kiler koja je takođe kao lepa devojka Vordu zapala za oko u jednom noćnom provodu. Kristina je inače bila plesačica u klubu ” Mari kabare”. Njen nastup je opčinio Vorda koji ju je najpre obasipao poklonima, a zatim ispričao da će je uvesti u britansko visoko društvo. Ove njegove izlete ka prostitukama zapale su ranije za oko britanskoj unutrašnjoj službi Mi 5, koji su ga držali na oku, ali i ostavljali na miru, kada im je dostavljao interesantne povratne informacije. Interesantno je da je Mi 5 znao za kapetana Ivanova. O tome je bio obavešten i šef Mi 5 ser Rodžers Holis. O Ivanovu su imali sve informacije, jer kao rezidenta GRU identifikovao ga je dvojni agent Oleg Penkovski, koji je za njega rekao da je vodeći obaveštajac. Holis je stvorio plan kako bi Ivanova trebalo prevući na britansku stranu. Vordu je naloženo da brižljivo kultiviše kod Ivanova zapadni stil života i podstiče kod njega sklonost ka piću i ženama. Jedan od onih koja je često sa Ivanovim delila kreve bila je i Kristina Kiler.\nTo je iskoristio da se sastane sa Vordom i od njega zatraži uslugu. Naime Vord je morao od Profjuma da sazna datum kada su Amerikanci planirali da opreme zapadnonemačko ratno vazduhoplovstvo nuklearnim oružjem. U slučaju uspeha za Vorda neće biti nikavih poteškoća da mu se izda viza za put u Moskvu.\nDokaza da je Kristina pitala baš ovo pitanje Profjuma nikada nije bilo, kao i da li je i kako Profjumo regaovao, ako je Kristina baš pitala to pitanje koje je izdeklamovao Ivanov doktoru Vordu. Ivanovljeva akcija naterala je ser Rodžersa Holisa, da odmah nešto preuzme. Ono što je bilo čudno u celoj stvari jeste da Holis kao direktor unutrašnje tajne službe Mi 5 nije otišao direktno premijeru ili ministru unutrašnjih poslova kome je bio odgovoran. Umesto toga on se obratio sekretaru vladinog kabineta ser Normanu Bruku i izložio mu neugodan položaj u koji je zapao Profjumo. Holis je uticao da ser Norman bude taj koji bi trebao da utiče na Profjuma na saradnju o mogućem planu da Ivanov prebegne na Zapad od koga uprkos svemu nije odustajao i smatrao ga mogućim. Do tad bilo je nezamislivo da je moguće da ministar rata ima nešto sa špijunažom, a još manje da učestvuje u vrbovanju stranih diplomata. Profjumo je to sa gnušanjem odbio, a kada je saznao za sve rešio je da sa Kristinom prekine svaki kontakt. Ono u čemu je Profjumo napravio grešku bilo je što se napisao pismo Kristini kojoj se obratio sa reči ” draga Kristina”. To je bio ekser sa kojim je zakucao svoju polItičku karijeru.. Za Profjuma je već bilo kasno.\nStvar se ubrzala kada je sve to stiglo do Džordža Viga. Njemu je 11. novembra 1962. godine stigla poruka preko telefona ” Obrati pažnju na Profjuma”. Inače Vig i Profjumo nisu baš bili u odličnim odnosima. Naime parlamentarac Vig i Profujumo su se par dana pred sudbonosni telefonski poziv sukobili u Parlamentu oko pitanja nedovoljne aklimatizacije britanskih vojnih trupa pre njihovog slanja na Bliski istok. Ono što se jedino zna jeste da informacija Vigu koji je umro 1983. nije stigla iz visokih političkih krugova. Biće da je najverovatnije celu aferukako se tad sumnjalo lansirao nestrpljivi novinar britanskih tabloida, koji je želeo da afera ugleda svetlost dana da bi imao mega ekskluzivu. Senka sumnje je takođe pala i na Profjumove neprijatelje, kojih nije bilo baš malo. Eksperti za bezbednost mnogo godina, kasnije saglasni su da nisu to bili ni Profjumovi protivnici, ni novinar željan senzacije, nego zapravo sami sovjetski agenti, koji su imali samo jedan cilj, pokrenuti lavinu skandala.\nVig i njegovi pomoćnici su sa zadovoljstvom krenuli na prečešljavanje "Dosijea Profjumo". Kristina Kiler je potvrdila da je bila Profjumova ljubavnica, kao i sovjetskog agenta Ivanova. Kada je prikupio dovoljno dokaza o tome Vig je 12. marta 1963. godine pred Donji dom izneo celu aferu na videlo. Laburistima je bilo jasno da je skandal velikih razmera neizbežan. Još gora stvar pokazala se da ministar unutrašnjih poslova Henri Bruk o ovoj aferi nije imao pojma. Profjumo je na saslušanjima podovodm ove afere poricao bilo kakvu vezu sa Kristinom Kiler, smatrajući to podvalom. Međutim Vig je tražio da šef Mi 5 ser Rodžer Holis svedoči i na saslušanju tražio od njega da objasni njemu, parlamentarcima, ali i britanskoj javnosti o čemu se ovde zapravo radi.\nU međuvremenu Kristina Kiler se uplela u seksualnu aferu sa još dvojicom ljubavnika, a isplivao je i da je Profjumo, krajem 1930 -tih godina prošlog veka u osvit Drugog svetskog rata imao seksualnu aferu sa nemačkom starletom Gizelom za koju se kasnije ispostavilo da je bila nacistički špijun.\nRasprava o aferi Profjumo u Parlamentu odigrala se 17. juna 1963. godine pred poslanicima Donjeg doma. Premijer Britanije Harold Makmilan je priznao da nije imao pojma šta se događa. Makmilan je posle 12 meseci podneo ostavku na mesto vođe Konzervativaca, a na opštim izborima 1964. zbog afere Profjumo je izgubio novi mandat, nasledio ga je Laburista Harold Vilson.\nNAJBLIŽI AMERIČKI SAVEZNIK TRAŽI ODGOVORE OD VAŠINGTONA: Ugostili podmornice i bombardere B-1 zbog Rusije, a oni ih ŠPIJUNIRALI!\nDžon ProfjumoKristina KilerGRUlord AstorSeks SkandalVelika Britanija


Kovačević: Rupa u budžetu 3,5 milijardi evra, vlast štimuje brojeve - Glas Šumadije\nNaslovna > Izbori 2022 > Kovačević: Rupa u budžetu 3,5 milijardi evra, vlast štimuje brojeve\nKovačević: Rupa u budžetu 3,5 milijardi evra, vlast štimuje brojeve\n21/04/2021 21/04/2021 529Ostavi komentar na Kovačević: Rupa u budžetu 3,5 milijardi evra, vlast štimuje brojeve\nČlan Predsedništva Narodne stranke Vladimir Kovačević pozvao danas Vladu Srbije da zbog „rupe u budžetu”, odnosno deficita od 412 milijardi dinara ili gotovo 3,5 milijardi evra, odustane od „nepotrebnih investicija” poput novog nacionalnog stadiona i ulaganja u aerodrom u Trebinju, kako bi bar delimično bile ublažene posledice loše ekonomske politike.\n– Budžetski deficit će nakon rebalansa biti za čak 230 odsto veći od prvobitno planiranog, a ogromna rupa u budžetu nastala je u jeku svakodnevnog neutemeljenog hvalisanja vlasti o ekonomskim uspesima, rekao je Kovačević, koji je i predsednik Odbora Narodne stranke za privredu i preduzetništvo.\nKovačević je istakao da je dodatno povećanje privrednog rasta planirano rebalansom od jedan odsto zapravo „štimovanje i naduvavanje planiranih prihoda” koji bi trebalo da pokriju egzaktne rashode, a koji su veći za 254 milijarde dinara od planiranih, odnosno za 17 odsto.\n– Da je budžet „oboleo” govori i to što je prihod od PDV-a u zemlji i dalje u padu i dodatno je smanjen za 11 odsto, odnosno za 9,5 milijardi dinara, dok PDV iz uvoza po planu Ministarstva finansija i dalje raste i pokriva ovaj pad, rekao je Kovačević.\n– Plan države je, dakle, da i dalje dominira uvoznički lobi, a da domaći proizvođači nisu važni, dodao je Kovačević.\nKovačević je naveo da je budžet „predizborni i nedomaćinski”, a da će rebalans sa rastućim rashodnim apetitima dugo plaćati svi građani Srbije.\n– Raskalašnost Vlade Srbije će rebalansom građane koštati dodatnih sedam milijardi dinara, jer su troškovi vlade sa 42 milijarde dinara povećani na 49 milijardi dinara, rekao je Kovačević.\nKovačević je ocenio da bi do kraja godine mogao da bude usvojen još jedan rebalans zbog budžetskog nesklada\n– Javni dug bi do kraja godine mogao da dostigne 70 odsto, što je za 25 procentnih poena više od zakonom dozvoljenih 45 odsto, rekao je Kovačević.\nKovačević je naveo da je 8. decembra prošle godine najavio da će u martu, a najkasnije u aprilu ove godine, uslediti rebalans budžeta.\n– Veoma mi je žao što sam bio u pravu i što je rebalans usledio samo 120 dana nakon usvajanja prvobitno loše planiranog budžeta, zaključio je Kovačević.\nTagovi: budžet Narodna stranka Vladimir Kovačević\nU zatvor ili Marinika ili ja, poručio Dragan Marković Palma


Back PRIVREDA INSTITUCIJE Završen projekat o očuvanju i unapređenju zemljišta pod vinogradima\nčetvrtak, 20 decembar 2012 13:43\nMeđu učesnicima ovog projekta našli su se poznati podrumi i vinarije iz šumadijsko-velikomoravskog(„Podrum Janko“ Smederevo, „Podrum Radovanović“ Krnjevo, „Vinarija Virtus D.O.O.“ Viteževo, „Podrum vina Aleksandrović“ Topola-Oplenac, „Podrum Zadužbina Kralja Petra I“ Topola-Oplenac), pocerskog (Radosav Čvorović, selo Burovo-Lazarevac, Milovan Milivojević, Zeoke-Lazarevac, „Vinarija Pusula Astra ITB“ Miličinica-Valjevo, „Vinarija Jelić“ Bujačić-Valjevo), timočkog( Dragoslav Ilić, Negotin, Srednja poljoprivredna škola „Rajko Bosnić“ Bukovo-Negotin, SPC Manastir Bukovo, Negotin, „Vinarija Janucić“ Veljkovo, „Vinarija Matalj“ Mihajlovac-Negotin, „Vinarija Jović“ Potrkanje-Knjaževac), zapadnomoravskog (Rubin Kruševac AD „Rubin“ Ćuprija-Dobričevo, „Vinarija Milosavljević“ selo Bučje-Trstenik, „Srednja škola Sveti Trifun“ Aleksandrovac, „SZR Vinarska kuća Spasić“ Tržac-Aleksandrovac) i nišavsko-južnomoravskog vinogradarskog rejona ( Rubin Kruševac AD „Rubin“ Ćićevac, „Podrum Stari dani“ Leskovac-Bujanovac, „Toplički vinogradi doo“ Prokuplje).\nRukovodilac projekta bila je dr Jordana Ninkov, naučni saradnik za oblast Agroekologije. Prema rečima dr Vasin Jovice, koji je preuzeo ulogu prezentera projekta, cilj ovoga projekta je globalna procena stanja zemljišta pod vinogradima na teritoriji uže Srbije, kao i uvođenje i funkcionisanje sistema kontrole plodnosti zemljišta i racionalne primene đubriva i fungicida na bazi bakra u vinogradarskoj proizvodnji.\nIstraživanja su izvedena u navedenim rejonima tokom ovog proleća. U okviru terenskih radova prikupljeno je ukupno 220 uzoraka zemljišta sa površine od oko 110 ha. Od celokupne površine, vinogradi u eksploataciji su činili 88 ha a 22 ha je površina zemljišta na kome se planira podizanje vinograda. Zemljište je uzorkovano u narušenom stanju sa dubina 0-30 i 30-60 cm i u nenarušenom stanju cilindrima po Kopeckom. U prikupljenim uzorcima u Laboratoriji za zemljište i agroekologiju analizirane su: fizičke osobine zemljišta, parametri plodnosti, mikrobiološka svojstva kao i sadržaj opasnih i štetnih materija (teških metala i ostataka pesticida). Primenjene su standardne metode Laboratorije koja je akreditovana od strane ATS prema standardu SRPS ISO/IEC 17025:2006.\nVinova loza se gaji na različitim tipovima zemljišta, a od tipa zemljišta u najvećoj meri zavise i njegove fizičko-hemijske osobine. Od kvaliteta zemljišta, koji čini sklop više njegovih osobina, u znatnoj meri zavise karakter i ukus vina.\nPrva analiza koja je veoma bitna za ocenu kvaliteta zemljišta, kako je istakao dr Vasin, je mehanički sastav zemljišta. Na žalost, ta analiza nije obavezna prilikom dobijanja subvencija za podizanje vinograda. Mehanički sastav predstavlja udeo čestica različitih dimenzija u zemljištu. Sa agronomskog stanovišta smatra se da su najbolja ona zemljišta koja imaju sledeći odnos frakcija: pesak : prah : glina = 40 : 40 : 20. Zemljišta obuhvaćena ovim projektom, generalno, imaju povećan sadržaj gline, što ih svrstava u teža, glinovita zemljišta. Zemljišta težeg mehaničkog sastava su plodna, jer imaju veći kapacitet adsorpcije, a treba ih navodnjavati sa manjim brojem zalivanja, ali sa većim zalivnim normama.\nJedna od glavnih mera zaštite i očuvanja zemljišta je, kako ističe mr Stanko Milić, sprovođenje kontrole plodnosti, koja predstavlja jedan od najvažnijih faktora u okviru trajnog praćenja promena u poljoprivrednom zemljištu. Racionalna primena đubriva se može izvesti isključivo na osnovu pravilnog tumačenja rezultata analize zemljišta. Investicija u analizu zemljišta se višestruko isplati, jer se adekvatnom primenom hraniva mogu postići značajne uštede, ali i povećanje prinosa i kvaliteta proizvoda. Nedostatak ili suvišak hranljivih elemenata obično izaziva simptome na biljci. Dijagnoza se dodatno komplikuje kada je na biljkama istovremeno prisutno više simptoma deficita nekoliko hranljivih elemenata.\nReakcija zemljišta je od izuzetnog značaja za pravilnu primenu hraniva. Prosečni rezultati istraživanja pokazuju da su zemljišta kisele reakcije najviše zastupljena. Na ovakvim parcelama preporučuje se mera kalcizacije u cilju povećanja pH vrednosti, odnosno sadržaja CaCO3. Ispitivane površine dominantno pripadaju klasi slabo humoznih zemljišta sa prosečnom vrednošću 1,84%. Stoga je od izuzetnog značaja da se unošenje organskih đubriva izvodi prilikom zasnivanja vinograda.\nSadržaj lakopristupačnog fosfora pokazuje da ispitivana zemljišta u proseku spadaju u srednje obezbeđena, ali je zabrinjavajuće to što čak 70% uzoraka iz dubljeg sloja zemljišta pripada niskoj i vrlo niskoj klasi obezbeđenosti. Većina analiziranih uzoraka, u pogledu sadržaja lakopristupačnog kalijuma, pripada klasi optimalne i srednje obezbeđenosti. Teški metali u zemljištu mogu da predstavljaju veliki problem za ekosistem, jer jednom uneti u zemljište, zbog svoje postojanosti, u njemu ostaju stotinama i hiljadama godina. Zagađena zemljišta zahtevaju poseban način korišćenja zbog opasnosti od ulaska teških metala u lanac ishrane. U izvesnom broju ispitivanih uzoraka prisutan povišeni sadržaj nekih teških metala je ipak geohemijskog porekla, tako da ne postoji opasnost po agroekosistem.\nIntenzivna i dugotrajna primena zaštitnih sredstava na bazi bakra imaju negativan efekat na životnu sredinu, jer dovodi do zagađenja zemljišta bakrom. Najnovija istraživanja usmerena su u pravcu razvijanja različitih tehnika remedijacije. Međutim, budući da su te tehnike skupe, dugotrajne i sa nedovoljnim efektom, optimalno rešenje ovog problema su preventivne mere koje imaju za cilj sprečavanje prekomernog unosa bakra u zemljište.\nPored navedenih parametara u okviru ovog projekta analizirana su i mikrobiološka svojstva zemljišta kao i sadržaj organohlornih pesticida i fungicida u zemljištu.\nOsnovne principe integralne zaštite vinove loze učesnicima konferencije saopštio je prof.dr Slobodan Milenković, vanredni profesor Megatrend univerziteta. U svom izlaganju istakao je značaj primene ekološki bezbednijih postupaka, postizanja ekonomične proizvodnje, svođenje primene agrohemikalija na minimalan nivo, a sve u cilju zaštite životne sredine i ljudskog zdravlja. Prof. Milenković je posebno potencirao značaj preventivnih mera radi smanjenja upotrebe pesticida.\nOdziv učesnika konferencija u pojedinim mestima bio je veoma dobar, tako da je npr. u Valjevu bilo prisutno preko 100 proizvođača. Svakako da zasluge za dobru posetu proizvođača, pored izuzetnih predavača, imaju i promoteri Instituta, dipl. inž. Vladimir Rajković, dipl. inž. Miljan Gvozdenović i dipl. inž. Milutin Đokić, koji su uložili veliki trud da ova savetovanja u potpunosti zadovolje zahteve proizvođača.\nPreuzeto sa sajta www.neseme.com


Faktor | Bukvarević: Iako sam negativan na koronu, ostajem u izolaciji, svi iz kabineta su testirani\nBukvarević: Pojedine kolegice smo poslali u samoizolaciju\nBukvarević: Iako sam negativan na koronu, ostajem u izolaciji, svi iz kabineta su testirani\n15.07.2020. / 11:57\nFederalni ministar za boračka pitanja Salko Bukvarević za Faktor je kazao da, iako je test na koronavirus pokazao da je negativan, ostaje u samoizolaciji. Naime, Bukvarević se testirao po saznanju da je sekretarica iz njegovog kabineta pozitivna na koronavirus.\nPodsjećamo, koronavirusom je zaražen i premijer Federacije Bosne i Hercegovine Fadil Novalić koji je zajedno s ministrom Bukvarevićem bio na Maršu mira 10. jula.\n- Što se tiče Marša mira, sve mjere zaštite su se poštovale, od distance, preko nošenja zaštitnih maski. U Mravinjcima, odakle smo krenuli, mjerena nam je temperatura, evo ne znam šta da kažem. I po saznanju da je premijer Novalić zaražen koronom, od ponedjeljka sam samoincijativno u izolaciji iako je test u subotu pokazao da sam negativan. Ne bih želio, ne daj Bože, da ja nekoga zarazim - rekao nam je Bukvarević.\nDodaje kako nije isključeno da se još jednom testira.\n- Ja sam u subotu obavio testiranje na Univerzitetskom kliničkom centru Tuzla gdje je nalaz pokazao da sam negativan, a od ponedjeljka sam u izolaciji kako sam dobio informaciju za premijera, pa vidjet ću da li ću morati ponoviti test. Trenutno nemam nikakvih problema, ali evo iz predostrožnosti sam trenutno u izolaciji, a vidjet ćemo kako će se dalje razvijati situacija. Po saznanju da je kolegica zaražena, sve smo poslali na testiranje i svi su negativni, dakle nemamo nijednog iz kabineta koji je pozitivan. Ipak, nekoliko uposlenica koje su bile u kontaktu s kolegicom, poslali smo u izolaciju - ispričao nam je Bukvarević.\nKaže da je kolegica koja je zaražena, prošle sedmice zatražila bolovanje.\n- U petak nas je obavijestila, kada joj je stigao nalaz, da je pozitivna. To je cijela istina - rekao nam je Bukvarević.\nDodaje kako situacija sa koronavirusom ne utječe na rad Vlade Federacije BiH, pa je za petak zakazana sjednica koja će se održati online.


Internest » Transformisanje školske biblioteke u infoteku » PODRŠKA MEDIJSKOJ PISMENOSTI U SREDNJOJ ŠKOLI\nPODRŠKA MEDIJSKOJ PISMENOSTI U SREDNJOJ ŠKOLI\nU Kući kulture Fakulteta za medije i komunikacije (Terazije 34), Udruženje „Biblioteka plus”, uz podršku Izdavačkog preduzeća Clio i Misije OEBS-a u Srbiji, organizuje savetovanje teoretičara i praktičara iz oblasti medijske kulture. Neposredni povod za organizaciju ovog skupa je preispitvanje iskustva i doprinosa desetogodišnjeg angažovanja Biblioteke plus na projektima razvoja medijske kulture i informacione pismenosti u srednjim školama u Srbiji. Najznačajniji od njih je razvojni i istraživački projekat Internest. Do sada ostvareni rezultati kao i budućnost dragocenog, autentičnog iskustva učenika, profesora, bibliotekara, medijskih stručnjaka i umetnika, pokretači su našeg dvodnevnog razgovora u Kući kulture.\nPrvi dan posvećen je temama koje se mogu svrstati u problemski korpus vezan za oblikovanje školske biblioteke kao središnjeg prostora medijske kreativnosti. Projekat Internest izgradio je svoj identitet u dosadašnjoj desetogodišnjoj praksi upravo na istraživanju i povezivanju višemedijskih potencijala. Skup je stoga dobra prilika da se na osnovu primera iz procesa rada učenika i mentora kao i analize kreativnih ostvarenja oceni metodologija i domet takvog neformalnog medijskog obrazovanja.\nDrugog dana u fokusu je inovacija koju predviđa ovogodišnji ciklus aktivnosti u projektu Internest, rasprava o važnosti i pogodnostima srednjoškolskog ambijenta za medijski monitoring, analizu sadržaja i medijsku kritiku. Novinsko izveštavanje kao i drugi medijski sadržaji snažno oblikuju sliku sveta mladim ljudima. Nedostatak medijskog obrazovanja ostavlja mogućnost nekritičkog prihvatanja medijski plasiranih vrednosti i suprotstavljanja onima koje škola sistemski neguje ili bi trebalo da oblikuje.\nOvaj skup je zato dobra prilika da se podrži i dalje istražuje i razvija ’otvoreni kurikulum’, onaj koji školsku biblioteku pretvara u dinamičan stvaralački prostor, koji povezuje pojedince u kreativne grupe u skladu sa posebnim interesovanjima i koji digitalnu interdisciplinarnost pretvara u inovativne i originalne proizvode.\nSva izlaganja moderiraće ugledni novinari i delovi razgovora naćiće se na sajtovima Biblioteke Plus, IP Clio i Fakulteta za medije i komunikacije. Autorizacijom izloženih stavova na skupu, dobićemo tekt koji ćemo objaviti i u štampanom i u elektronskom obliku.\nProgram Foruma: Medijska pismenost u srednjoj školi – od medijskog stvaralaštva do medijske kritike\nInternest u XIII beogradskoj gimanaziji\nZoran Hamović, predsednik Udruženja Biblioteka plus\nPetak, 20. mart\n10:00h – 11.00h / Prijavljivanje učesnika i koktel dobrodošlice\n11.00h – 11.30h / Internest – decenija unapređenja medijske kulture, prezentacija, Ranko Stojilović, član programskog odbora\n11:30h – 12.00h / Uvodne reči:\n• Jovan Čekić, profesor Fakulteta za medije i komunikacije\n• Saša Mirković, državni sekretar, Ministarstvo kulture i informisanja\n• Roksanda Ignjatović, predsednica Društva školskih bibliotekara Srbije\n• Zoran Hamović, autor projekta, predsednik udruženja Bibliteka plus\n12:00h – 12.30h / Internest u XIII beogradskoj gimanaziji,studija slučaja, Jelena Babić i Zoran Bašić\n12.30h – 13.30h / Pauza\n13.30h – 14.30h / Školska infoteka – centar za razvoj medijske pismenosti, dr Gordana Stokić Simončić, Vesna Injac Malbaša, Gordana Lukić, Slobodanka Cvetković\nMedijator: Srđan Jokanović\n14.30h – 15.30h / Internest kao model razvoja medijske kreativnosti I komunikacijskih veština, dr Zorana Jolić Marjanović, dr Marina Marković, Biljana Stanković, Ljubica Arsić, Biljana Radović\nMedijator: Ranko Stojilović\n15.30h – 16.00h / Pauza\n16.00h – 17.15h / Pismenost i otkrivanje estetike novih medija, dr Aleksandar Luj Todorović (video), Nebojša Bradić, Iva Subotić, dr Stanko Crnobrnja (video)\nMedijator: Ana Martinoli\n10:00h – 10.30h / Medijski monitoring, prezentacija, XIII beogradska gimnazija, mentorka Jelena Babić i učenici\n10.30h – 11.30h / Medijski monitoring, dr Miroljub Radojković, dr Maja Vukadinović, Sanja Radosavljević, Slađana Rakić\nMedijator: Jelka Jovanović\n11.30h – 11.45h / Pauza\n11.45h – 13.30h / Da li je moguća kriti ka medijskih sadržaja?, dr Dalibor Petrović, Aleksandar Mandić, Muharem Bazdulj, Dragan Ilić (video), Snežana Klepić, Gordana Varnica\nMedijator: Velimir Ćurgus Kazimir\n13:30h – 14.30h / Pauza\n14.30 – 16.00h / Medijsko i školsko vaspitanje (ka globalnom celoživotnom\nsamoobrazovanju), dr Janez Krek, dr Janez Vogrinc, mr Zoran Ćirjaković, dr Milena Dragićević Šešić (video)\nMedijator: Vesna Butrić\n16.00h / Završna reč


Najkvalitetnije projektiranje i izrada projektne dokume\nNajkvalitetnije projektiranje i izrada projektne dokumentacije, Gunja\n...... crnovd... Prikaži\nTvrtka CRNOV D.O.O. osnovana je 1992. godine.\nBavi se projektiranjem i izradom projektne dokumentacije, a posluje na području cijele Hrvatske gdje je prepoznata kao kvalitetan i pouzdan partner.\nNajkvalitetnije projektiranje i izrada projektne dokumentacije.


Film Paterson, najnoviji film čuvenog američkog reditelja, najznačajnijeg predstavnika nezavisnog američkog filma, Džima Džarmuša, biće prikazan u okviru ovogodišnjeg FEST-a. Džarmuš, sa kojim je beogradska publika imala mnogo prilika da se susretne, najpoznatiji je po ostvarenjima Noć na zemlji, Pod rukom zakona i Slomljeno cveće. Paterson je prvi igrani film Džima Džarmuša još od 2013. godine i filma Samo ljubavnici opstaju, koji je takođe prikazivan na FEST-u 2014.\nVečeras je u prepunoj sali Sava centra svečano otvoreno 44. izdanje najvećeg domaćeg filmskog festivala. Pred otvaranje, uvažene zvanice i zvezde domaće javnosti prošetale su crvenim tepihom.


Država neće tolerisati kršenje epidemioloških mera\nBeograd, 1. septembar 2020.\nPredsednica Vlade Republike Srbije Ana Brnabić poručila je danas da u naredne dve nedelje, od početka nove školske godine, neće biti tolerisano nikakvo kršenje epidemioloških mera.\nBrnabić je u izjavi za Radio-televiziju Srbije (RTS) istakla da je za Vladu i Krizni štab za zaštitu zdravlja stanovništva od zarazne bolesti COVID-19 u ovom trenutku, kada su đaci krenuli u školu, najvažnije da se prati situacija u vezi sa mogućim širenjem koronavirusa.\nOna je prenela da je razrađen svaki scenario do detalja, i podsetila na to da je Institut za javno zdravlje Srbije "Dr Milan Jovanović Batut" oformio tim koji će pratiti samo situaciju u školama i na dnevnom nivou izveštavati Krizni štab o tome.\nU avgustu se radilo na tome da se epidemiološka situacija uoči 1. septembra stavi pod kontrolu, objasnila je premijerka i istakla da je to i učinjeno, budući da je juče bio otkriven samo 41 novozaraženi, što uliva nadu.\nPrema njenim rečima, u naredne dve nedelje moramo da izolujemo sve slučajeve kako bismo videli kakve efekte daje polazak u školu, uz očekivanje da će situacija ostati povoljna.\nSrbija ulaže mnogo energije u balansiranje između kontrolisane epidemiološke situacije i privrede koja nastavlja da radi, ukazala je ona i podvukla da moramo da nastavimo dalje, iako bi najlakše rešenje bilo zatvaranje.\nBrnabić je iskazala zahvalnost svima na ukazanom ogromnom poverenju, s obzirom na to da je više od 96 odsto roditelja i učenika odlučilo da krene u školu i posluša savet Kriznog štaba.\nTo je za nas veliki izazov, ali u ovom trenutku najvažnije je da deca krenu u školu, ponovila je ona i ocenila da bi bilo gore da je nastavljeno sa onlajn nastavom, posebno za prvake i decu do četvrtog razreda jer je polazak u školu psihološki važan za najmlađe učenike.\nPremijerka je, upitana za preporuku da deca budu u samoizolaciji deset dana ukoliko su bili u inostranstvu, podsetila na to da u Srbiji nije uvedeno vanredno stanje i da zakonski takve preporuke ne mogu da budu obaveza, već samo preporuka.\nU skladu sa tim, Brnabić je poručila građanima da kada dobiju preporuku, to tretiraju kao obavezu, jer je zakonski nemoguće napraviti to kao obligaciju.\nOna je, odgovarajući na pitanje da li ima dovoljno nastavnog i pomoćnog osoblja u školama, predočila da se o svemu vodilo računa i da se u planiranju išlo do detalja.\nPredsednica Vlade je čestitala prvacima i njihovim roditeljima 1. septembar i poželela im srećan polazak u školu.\nIstovremeno, ona je ocenila da je stopa nezaposlenosti u drugom kvartalu od 7,3 odsto izvanredan rezultat do kojeg je došlo zbog poverenja privrede i dobro targetiranih mera podrške tokom krize, što je, kako prenela, potvrdio i Međunarodni monetarni fond.\nPrema njenim rečima, naša zemlja će do kraja godine, kada je reč o nezaposlenosti, pobediti mnoge članice Unije i biti među državama koje imaju najmanji pad privrede.\nOna je, govoreći o niskoj stopi nezaposlenosti, objasnila da je tako dobrim rezultatima doprinela činjenica da se ekonomska situacija u Srbiji poboljšava, da se otvaraju domaće firme, ali i strane investicije i da se taj trend nije zaustavio zbog koronavirusa, što govori o ogromnom poverenju domaćih ljudi i stranaca u srpsku ekonomiju.\nU drugom kvartalu nezaposlenost je bila 7,3 odsto, što je pad u odnosu na prvi kvartal, kada je iznosila 9,7 odsto, u vreme kada svuda u svetu raste nezaposlenost neverovatnom brzinom i kada ljudi masovno ostaju bez posla, podsetila je Brnabić.\nPremijerka je ukazala na to da će Srbija ove godine biti među zemljama koje imaju najmanji pad privrede, ističući da će se država truditi da on bude na nuli, odnosno da nemamo ni rast, ni pad, što bi bilo daleko najbolje u Evropi.\nPrema njenim rečima, naša zemlja je u prvom kvartalu imala rast privrede od 5,1 odsto BDP, dok je u drugom kvartalu bio pad od 6,4 odsto, što pokazuje da se Srbija dobro drži.\nSada razmatramo dva scenarija – da nam pad bude -1,8 odsto ili da budemo na nuli. U svakom slučaju, mi ćemo u ovoj godini biti među najjačim ekonomijama u Evropi, ako ne i najjača, ali i među najboljima što se tiče nezaposlenosti, navela je Brnabić.


Održan žreb za finalni turnir Kupa Radivoja Koraća 2012 - Sportske vesti - Savremenisport.com\nNaslovna :: Sportske vesti ::\tOdržan žreb za finalni turnir Kupa Radivoja Koraća 2012\nŽreb za deseti po redu, finalni turnir Kupa Radovoja Koraća, koji će održati u periodu od 16. do 19. februara 2012. godine u Nišu, održan je u Kući košarke.\nŽrebom, koji ju sproveo Boško Adžić kao tehnički koordinator, a uz pomoć juniorskih reprezentativaca Aleksandra Cvetkovića, Nenada Miljenkovića, Nikole Milutinova i Strahinje Stojačića, odlučeno je da se 16. februara 2012. godine sastanu; Partizan mts - Mega Vizura (18:00) i Radnički Kragujevac - Vojvodina Srbijagas (20:30), a 17. februara 2012. godine Crvena zvezda Beograd - BKK Radnički (18:00) i Hemofarm Štada - Radnički FMP (20:30).\nPobednici prvog, odnosno drugog dana finalnog turnira Kupa Radivoja Koraća, sastaće se 18. februara 2012. godine u polufinalu, dok je finalna utakmica zakazana dan kasnije u 20:30 časova.\n- "Imaćemo priliku da vidimo zanimljive utakmice, prvi put ove sezone duele naših najboljih ekipa iz ABA i Agroživ Košarkaške lige Srbije. Želim svim ekipama puno uspeha i neka naravno pobedi najbolji. Što se tiče organizacije, očekujem da sve protekne na visokom nivou i da se svi koji dođu u dvoranu "Čair" osećaju prijatno i uživaju u spektaklu" - istakao je Dejan Tomašević, potpredsednik KSS, zadužen za takmičenje.\n- "Ovo je šesti put da se finalni turnir Kupa Radivoja Koraća održava u Nišu. Potrudićemo se da kao i uvek budemo dobri domaćini. Za razliku od prethodnih godina, hala "Čair" je renovirana i pružiće još bolje uslove svim ekipama, novinarima i navijačima" - istakao je Zoran Živković, predsednik Organizacionog odbora finalnog turnira Kupa Radivoja Koraća u Nišu.\nDatum: 27.01.2012. Autor: N/A N/A\n+ Održano paraglajding takmičenje Si�...\n+ Dva takmičenja u vazduhoplovstvu ovo...\n+ Bronza za mlade orlove na Balkanijadi\n+ Marko Šamanović Kralj Kragujevca\n+ Održan Međunarodni turnir za košar...\n+ Red Bull Paper Wings finale 2012\n+ Serbia Open na dlanu i velikom ekranu\n+ SSRIB na Dečijem sajmu 2012\n+ Neizvesna borba za titulu u Ice Cross...


SKUP POKLON KOJI BRZO UVENE: Zbog čega su buketi cveća toliko papreni? | Najnovije vesti - Srbija danas\n"NIJE LAKO, ALI JE MOGUĆE" Porodična firma iz Topole ima šansu za još veći izvoz jabuka na svetsko tržište (FOTO) Vesti\n"NIJE LAKO, ALI JE MOGUĆE" Porodična firma iz Topole ima šansu za još veći izvoz jabuka na svetsko tržište (FOTO)\nSJAJNA NAJAVA PREDSEDNIKA: Za 27 minuta, po ceni od 1.000 dinara, putovaćemo za Novi Sad najlepšim vozovima u Evropi Vesti\nSJAJNA NAJAVA PREDSEDNIKA: Za 27 minuta, po ceni od 1.000 dinara, putovaćemo za Novi Sad najlepšim vozovima u Evropi\n"ZLATNI TRAMP" OSVANUO NA FLORIDI: Ljudi gledali u čudu, fotkali se, a neki su prizor žestoko osudili (FOTO/VIDEO) Svet\n"ZLATNI TRAMP" OSVANUO NA FLORIDI: Ljudi gledali u čudu, fotkali se, a neki su prizor žestoko osudili (FOTO/VIDEO)\nPONOVO SU KORONA-FRI DRŽAVA: Nemaju niti jedan novi slučaj, dozovljene žurke i sportski događaji Svet\nKRISTIJAN IMA TELEFON U "ZADRUZI"?! Isplivala PREPISKA, upleten i Karić: "Slušaj, SMRADE!" Zadruga\nKRISTIJAN IMA TELEFON U "ZADRUZI"?! Isplivala PREPISKA, upleten i Karić: "Slušaj, SMRADE!"\n"LJUDI SE VRAĆAJU SA ZIMOVANJA I ODMAH TRAŽE SMEŠTAJ U BOLNICI" Dr Darija otkriva šta se krije iza vikend-mera Društvo\n"LJUDI SE VRAĆAJU SA ZIMOVANJA I ODMAH TRAŽE SMEŠTAJ U BOLNICI" Dr Darija otkriva šta se krije iza vikend-mera\nGDE BAŠ NA NJEGA: Lajović nije mogao da dobije TEŽEG rivala na turniru u Roterdamu Tenis\nGDE BAŠ NA NJEGA: Lajović nije mogao da dobije TEŽEG rivala na turniru u Roterdamu\n01.06.2019. • 19:31 Srbija Danas/National Geographic Srbija\nSKUP POKLON KOJI BRZO UVENE: Zbog čega su buketi cveća toliko papreni?\nZbog čega je nešto što jednostavno možete iščupati iz zemlje tako skupoceno?\nZa to postoji niz razloga: cveće je izuzetno nežno, teško za održavanje, truli, sporo raste, a na sve to najčešće prelazi sa kontinenta na kontinent kako bi stiglo do prodavaca.\n1. Sveži cvetovi - roba visokog rizika\nSavršeni cvetovi veoma su krhki - i fizički i iz perspektive biznisa.\nKada je reč o cveću koje se uzgaja da bi stiglo u cvećare tačno za određene praznike, i proizvođači i prodavci se tada sreću sa visokim troškovima rada i finansijskim rizicima. Veliki razlog za to je što većina zemalja uvozi cveće.\nPrema istraživanjima globalni izvoz ubranog cveća za 2017. godinu bio je u vrednosti od 8,48 biliona dolara, a u odnosu na 1995. godinu to je porast u vrednosti od 46%.\nDA LI BISTE ŽELELI OVAKVU? Pogledajte projekat kuće kojoj je BAZEN KROV (FOTO)\nMITOVI O ODEĆI IZ KINE: Mogu li stvari biti kvalitetne i jeftine\nTAČNA RAČUNICA: Koliko zarađuju proizvođači PRŠUTE u Srbiji\nNa vrhu liste zemalja koje izvoze cveće je Holandija, a odmah iza nje su Kolumbija, Ekvador, Kenija i Etiopija. Ekvador i Kolumbija su uglavnom izvozile ruže i karanfile tokom 2018. godine. Tajland je poznat po trgovini orhidejama, dok Kolumbija dominantno izvozi ljiljane i hrizanteme.\nKada je reč o državama koje najviše uvoze, to su uglavnom veoma razvijene zemlje: Nemačka, SAD, Engleska, Holandija i Rusija. Ubrano cveće, s obzirom na to da prelazi kilometre i može da istruli, mora da u toku puta bude u frižiderima, što transport čini izuzetno skupim. Prodavci rizikuju da poruče mnogo veći broj lala, na primer, nadajući se da će ih prodati, a da na kraju završe sa cvećem koje vrlo brzo istruli. Kupci, delimično pokrivaju trošak tog rizika.\n2. Troškovi rada\nBranje savršenih cvetova zahteva preciznost i određene veštine. Kada dođu praznici, kao što je dan majki, potrebno je ubrati velike količine cvetova za šta se angažuje dodatna radna snaga. Kako je u pitanju delikatan posao, proizvođačima je važno da to budu ljudi koji već poseduju neophodne veštine, a da bi se zaovoljile potrebe praznične potražnje uzgajivači su spremni da plate daleko iznad prosečne dnevnice (koja u SAD-u iznosi i više od 10 dolara po satu).\nUzgoj cveća zahteva negu koja podrazumeva sprečavanje bolesti koje bi potencijalno moglo da se proširi na čitav rasad. Uzgajivači cveća navode insekte kao veliki izazov sa kojim se neprestano bore.\nKAMPING TURIZAM: Srbija poseduje prirodne lepote i njeni potencijali treba još više da se iskoriste\nKoliko košta svadba u Srbiji? Ovo je tačna računica, a mladenci na kraju "TRLJAJU BRADU"\nOva vrsta biznisa sve popularnija u svetu i SRBIJI: Sledite korake i uz minimalna ulaganja OSTVARITE SAN\nU razvijenim zemljama, kao što su, na primer, Holandija i Nemačka, uzgoj cveća u staklenicima zahteva svega nekoliko zaposlenih, s obzirom na to da čitav posao obavljaju roboti - zalivanje, presađivanje, berbu. U nerazvijenijim zemljama nedostatak moderne tehnologije zahteva daleko veći broj radne snage.\nKada dođe vreme za izvoz, cveće koje čeka da bude dostavljeno, ne sme da bude ni na previše niskim niti na previše visokim temperaturama. Da bi se našlo u izlozima cvećara širom sveta mora da izgleda sveže, da sve latice budu na broju, bez tragova ugriza od insekata, bez trulih delova - mora da bude bez mane.\n3. Komplikovana logistika\n- Obim posla tokom praznika 20 puta je veći od svakodnevnog. Uzgajivači neguju cveće tokom čitave godine kako bi obezbedili dovoljne količine za potrebe praznika. Tokom ostalih meseci cveće se prodaje i po nižim cenama, baca ili pretvara u malč. Tako da je normalna pojava da sa porastom potražnje rastu i cene - objasnio je profesionalni uzgajivač cveća, Kris Dramond.\nOn je naglasio troškove oko iznajmljivanja prostora gde će trenutno skladištiti ubrane cvetove, goriva, unajmljivanja nezavisnih vozača, hladnjača, prekovremenog rada zaposlenih, prostora pri avio-kompanijama za cveće i slično.\n- Tu je i vreme kao skupoceni resurs, kog uvek fali. Između uzimanja semena, sadnje, žetve, promovisanja, prodaje i računovodstva - ovaj posao čini pet poslova sa punim radnim vremenom, spakovanim u jedan, nedovoljno plaćen - objasnio je uzgajivač, Hans Larsen.\nKada konačno dođe vreme da se od cveća napravi buket - cvećari, koji su obično visoko kvalifikovani, svojom magijom i kreativnošću prave personalizovane kreacije, kako bi se kupac vratio ponovo, a ovaj posao, takođe, ograničen je cenom.\n4. Svaki buket je originalna priča\nPriroda posla jednog cvećara diktirana je modom - aktuelne boje, oblici, teksture obično diktiraju tržište.\n- Georgine su, na primer, izuzetno tražene kada su i fotografije na društvenim mrežama, na kojima se nalaze dobro odrađene - opisao je Larsen.\nUkoliko bismo znali priču o cvetu, odakle dolazi, koliko vremena i pažnje je potrebno kako bi savršeno nikao, koliko rizika je uključeno u čitav proces, lakše bismo razumeli njegovu cenu.\nIza jednog buketa, krije se zamršeni scenario: Cveće koje možda govori različitim jezicima prošlo je gomilu ruku, menjalo klimu i valute, da bi na kraju bilo deo cvetnog aranžmana.\nHans Larsen Kris Dramond cveće cvećare uzgoj cveća baštovanstvo\nOvi mališani u Beogradu odvojeni su od porodice, škole, drugara i IMAJU SAMO JEDNU ŽELJU\nŽelite da živite kao u bajci? Pojavio se OGLAS ZA POSAO IZ SNOVA: Vreme je da se prijavite!\nDržava jeftino prodaje nekretnine: Pogledajte za koliko para možete kupiti kuću u centru Beograda\nVIŠE OD MILIJARDI DINARA ULAGANJA: Sređuju se atarski putevi i kanalizacija\nPRODAJA CELOG ITALIJANSKOG SELA NIJE ISTINA Iza svega se krije DUBLJI SMISAO\nDRŽAVNA POMOĆ ZA HOTELIJERE: Ko može da aplicira za bespovratna sredstva i koji su uslovi?\n27.02.2021. • 14:04\nHRVATSKA SE "GASI": Rode više ne sleću, životni vek se drastično smanjio\n27.02.2021. • 13:20\nJEFTINIJE OD STANA: Sve više ljudi u Srbiji na mesečnom nivou zakupljuje sobu u hotelu\n27.02.2021. • 13:09\nUSLEDIĆE I POVEĆANJE PLATA: Predsednik Vučić najavio još jednokratnih novčanih davanja za građane\n27.02.2021. • 11:54\nSTIŽU PARE: Danas isplata učeničkih stipendija i kredita\n25.02.2021. • 08:28\nNE ZNA SE PRECIZAN BROJ ZARAŽENIH ĐAKA: Najavljena stroga kontrola u srpskim školama\n26.02.2021. • 16:03\n"BOLJE DA JE ABORTIRALA! BOLJE DA SI SE UBILA" Miljana OSULA PALJBU po Maji Marković zbog PRIVATNIH SNIMAKA\nLIBAN NA IVICI OPŠTEG KOLAPSA I KATASTROFE: Država je doživela trostruki nokaut!\nSUPERLIGA SRBIJE: Kakav debi novog trenera Pazaraca - Mačva PREGAŽENA do poluvremena! PREOKRET Čukaričkog\nNAJMONSTRUOZNIJI SADISTA KAKVOG JE ZEMLJA VIDELA: Ono što je radio dečacima ledi krv u žilama, detektiv se boji da zlotvor može sve da ponovi\nPRIVEDEN BAHATI VOZAČ IZ ZEMUNA: Oduzeta mu kola kojima je divljao Glavnom ulicom\nVučić otkrio kada Srbija UVODI KOVID PASOŠE: Suprotstavio se odluci Evrope, pa upozorio mlade "Pritisak će biti VELIKI..."\nKAKO SAD IZGLEDAJU BRAĆA KOJA SU IGRALI BUDU U "DARI IZ JASENOVCA": Majka otkrila nepoznate detalje sa snimanja filma\nŠPANAC PISAO O NOVAKU: "Đoković, neshvaćeni idol"\nFANOVI APELUJU? "VEŽITE SE!" TRUDNA Luna i Marko u VOŽNJI snimali lajv NA TELEFONU BEZ SIGURNOSNIH POJASEVA\nNIJE DOBRO, "MESEC GLADI" ZASIJAO NA NEBU: O njemu kolaju razne priče o tome šta donosi sa sobom (VIDEO)


Književnost na filmu - 4 filma na Festivalu evropske književnosti\n21/06/2015 | Filed under: ArtStil | Posted by: avantart\nČetiri filma biće prikazana u okviru retrospektive Književnost na filmu na 4. Beogradskom festivalu evropske književnosti koji od 23. do 26. juna organizuje Izdavačka kuća Arhipelag, u saradnji sa Domom omladine Beograda. Napominjemo a su projekcije filmova besplatne.\nRetrospektiva Književnost na filmu prikazuje filmove nastale po delima savremene književnosti. Ovogodišnje izdanje retrospektive Književnost na filmu predstaviće dva domaća i dva strana filma. Dok domaći filmovi podsećaju na velike umetnike koji su obeležili svoje vreme, a snažno su prisutni i u našem vremenu, na Danila Kiša i Miroslava Antića, dva strana filma dolaze iz najnovije evropske filmske produkcije.\nVoljene sestre, kadar iz filma\nPrvog dana 4. Beogradskog festivala evropske književnosti, 23. juna, biće prikazan nemačko-austrijski film Voljene sestre u režiji Dominika Grafa. Nastao 2014. godine, ovaj film o životu i ljubavima klasičnog nemačkog pesnika Fridriha Šilera dobio je odlične kritike i niz nagrada na evropskim filmskim festivalima. Sestre Karoline fon Bojlvic i Šarlota Lengefeld su jedna duša, čak i onda kada se u leto 1788. godine zaljubljuju u istog čoveka, pesnika Fridriha Šilera. Karolina je nesrećno udata i u Šileru konačno vidi dugo iščekivanu ljubav svog života. Nasuprot njoj, Šarlota je stidljiva i već dugo sanja o mužu. Tako se začinje jedan vedro-frivolan trougao. Šiler je opčinjen sestrama i namera mu je da se upusti u ljubavnu vezu i s jednom i s drugom. Kod Karoline ceni oslobođenu i inteligentnu pojavu, kod Šarlote uravnoteženost i osećaj za dom. Ali koliko dugo može da funkcioniše ljubav ako svako za sebe misli da je ona prava osoba? Prijateljski odnos dveju sestara biće tako stavljen na probu.\nDrveni sanduk Tomasa Vulfa, kadar iz filma\nDrugog dana festivala, 24. juna, na programu je TV drama Branka Ivande Drveni sanduk Tomasa Vulfa koja je nastala prema istoimenoj drami Danila Kiša. Najpoznatija Kišova TV drama prikazuje se u okviru obeležavanja 80 godina od rođenja velikog pisca.\n„Na početku dramske igre Drveni sanduk Tomasa Vulfa stoji srećna zamisao – ili nesrećno odsustvo boljih ideja – nekog od urednika televizije, koji je predložio sedmorici pisaca, među kojima i meni, da napišu dramsku varijaciju na temu jednog od smrtnih grehova. Anegdota o drvenom sanduku je, dakle, autentična, kao što je autentična i ličnost nesrećnog pisca koji provodi život čekajući nebeske znake nadahnuća. Za model mi je poslužio moj negdašnji prijatelj, kojeg sam upoznao u Strazburu, i čija se oblomovska figura nadvija kao senka nad celom tom edukativnom dramom. Volju su mu bili ubili u nekom od nemačkih logora, gde je bio odveden kao dete, preživevši pre toga pakao varšavskog ustanka. Živeo je od skromnih ratnih reparacija i u svetu svojih košmara. Verovao je, naivno, da je za literaturu iskustvo stradanja dovoljno. Što se tiče druge ličnosti u drami, doktora, ona je nastala kontaminacijom dveju stvarnih osoba, koje sam takođe poznavao: jednog starog dobrog Rusa i jednog starog dobrog profesora keramike i crtanja, poreklom Mađara iz Češke, koji mi je, negda, uplatio sumu za tečaj francuskog jezika“, napisao je Danilo Kiš povodom ove TV drame u kojoj uloge tumače Zoran Radmilović i Slobodan Perović.\nPornografija, kadar iz filma\nFilm poljskog reditelja Jana Jakuba Kolskog Pornografija biće prikazan trećeg dana Festivala, 25. juna. Ovaj film je nastao prema slavnom romanu Vitolda Gombroviča, jednog od najznačajnijih modernih poljskih i evropskih pisaca.\nRadnja filma smeštena je u 1943. godinu, u vreme nemačke okupacije Poljske. Dvojica stalnih posetilaca varšavskih kafića, Frederik i Vitold, napuštaju Varšavu i odlaze na seosko imanje Vitoldovog prijatelja Hipolita. U tišini sela gotovo da su uspeli da zaborave da je u toku rat, pogotovo zato što su usredsređeni na šesnaestogodišnju Heniju, ćerka vlasnika imanja, i njenog kolegu Karola, sina još jednog od Hipolitovih prijatelja. I Karol i Henija su lepi i izgledaju kao da su stvoreni jedno za drugo, ali se između njih ne stvara nikakva veza. Vitold poželi da u sve to unese duh zabave i ubeđuje Frederika da iniciraju vezu između Henije i Karola. Frederik prihvata ovu „misiju“ i tako počinje igra koje dvoje mladih nisu svesni. Frederik i Vitold vešto manipulišu njima, radujući se njihovim reakcijama. Ipak, sve ne može da se isplanira, pogotovo kada je rat i kada svi akteri previše uđu u „igru“. Film Pornografija dobio je niz nagrada na poljskim i evropskim filmskim festivalima, a prikazan je i u zvaničnoj selekciji festivala u Veneciji.\nDoručak sa đavolom, kadar iz filma\nPoslednjeg dana 4. Beogradskog festivala evropske književnosti, 26. juna, biće prikazan gotovo nepoznati celovečernji film čuvenog pesnika Miroslava Antića Doručak sa đavolom iz 1971. godine.\nDoručak sa đavolom nastao je na osnovu scenarija velikog pesnika, poznatog i po radu na nekoliko igranih i dokumentarnih filmova. Doručak sa đavolom je najznačajnije Antićevo ostvarenje na filmu. U ovom filmu, u kome uloge tumače, između ostalih, Mira Stupica, Velimir Bata Živojinović, Pavle Vujisić i Dragomir Bojanić Gidra, Antić prikazuje osetljivu političku temu o zlostavljanju vojvođanskih seljaka tokom kolektivizacije ruralnih područja odmah nakon oslobođenja. Za ovaj film Miroslav Antić je dobio Zlatnu pulsku arenu za scenario, ali se film, ubrzo posle toga, zbog svoje izrazite kritičnosti prema ideologiji vladajuće partije našao u „bunkeru“.\nBeogradski festival evropske književnosti održava se u Velikoj sali Doma omladine Beograda, gde su svakog festivalskog dana u 21 čas besplatne projekcije filma iz programa Književnost na filmu. Pre toga, u 19 i u 20 časova, publika može da prati čitanja i razgovore s poznatim domaćim i stranim piscima.\nFestival će biti otvoren u utorak 23. juna u 19 časova otvaranjem izložbe grafika Branka Đukića Mixed Media.\nFlorans Noavil, Drago Jančar, Jozef Haslinger, Gi Helminger, Ana Ristović i Nemanja Rotar pisci su koji će obeležiti 4. Beogradski festival evropske književnosti. Pored ovih pisaca, u okviru programa Na sceni 4. Beogradskog festivala evropske književnosti učestvovaće i čitav niz kritičara, esejista i prevodilaca.\nZamišljen kao nedelja vrhunske književnosti, 4. Beogradski festival evropske književnosti odvija se pod motom: „Najbolje od svega. Najbolje za sve.“


Pranje trakastih zavesa | Higijeničar i spremač | Beograd | Besplatni Mali Oglasi Srbija\nPranje trakastih zavesa, Beograd\noglas - 30047\nVršimo profesionalno popravke i pranje trakastih zavesa fizičkim i pravnim licima. Eko-kliner.\n11000 Beograd(Vođdovac),Braće Jerković 117\n11000 BeogradMiljakovac,Slavoljuba Vuksanovića 7\n11000 BeogradKneževac Mome Stanojlovića 5a


Sramotno: Bh. ambasador u Švicarskoj slavio neustavni dan RS-a sa Stanivukovićem – OrizareNews\nSramotno: Bh. ambasador u Švicarskoj slavio neustavni dan RS-a sa Stanivukovićem\nAmbasador Bosne i Hercegovine u Švicarskoj Boro Bronza ugostio je predstavnike manjeg bh. entiteta Željku Cvijanović, predsjednicu RS-a te banjalučkog gradonačelnika Draška Stanivukovića te je s njima proslavio neustavni dan RS-a.\n“Danas, dok smo demonstrirali za multikonfesionalnu i mirnu Bosnu i Hercegovinu, ambasador Bosne i Hercegovine Boro Bronza poželio je dobrodošlicu predstavnicima Srpske Republike Bosne i Hercegovine u Bernu kako bi sa njima proslavio 30. godišnjicu srpskog entiteta. Podsjećamo, riječ je o entitetu čiji su osnivači na kraju osuđeni za ratne zločine i genocid”, poručili su iz Udruženja “Echo iz Bosne” koji promoviše projekte vezane za BiH u Francuskoj i Švicarskoj.\nNa programu kojem su prisustvovali Željka Cvijanović, predsjednica RS-a, kao i gradonačelnik Banja Luke Draško Stanivuković bila je pravoslavna liturgija i susret sa predstavnicima dijaspore RS-a.\nStanivuković je objavio slike na Facebook profilu uz poruku:\n“Samo vjera u bolje sutra nas može spasiti i želja da izgradimo jaku RS u kojoj ćemo stvoriti uslove za povratak svih onih koji istinski čeznu za njom. Danas i u dijaspori obilježavamo 30 godina postojanja RS, ali i šaljemo poruku da samo predanim i predanim radom možemo dalje razvijati našu RS, jer ako su mnoge države oko nas uspjele izgraditi jake sisteme , čemu takvi uvjeti mogli bi ne biti ni u našoj RS. To je naš osnovni zadatak.\nPrvenstveno zbog naših ljudi koji su otišli, i koji istinski čezne za svojom domovinom, ali i zbog svih nas. Naša dužnost je da jačamo našu RS i njene institucije i da je dostojno predstavljamo, bilo gdje u svijetu. Ponosna i vječna, to je naša RS”.\n“Na fotografijama se čini da se bosanski ambasador nije udostojio da istakne zastavu zemlje koju predstavlja. Još gore, ako Željka Cvijanović – sa mladim Draškom Stanivukovićem na njegovoj strani – tvrdi da se susrela sa predstavnicima dijaspore RS, nijedan predstavnik bosanskohercegovačke ili hrvatske zajednice iz entita RS nije pozvan za sto za diskusijski.\nMeđutim, prije nepunih mjesec dana ispred UN-a se okupilo 1.000 ljudi koji su osudili krizu u Bosni i Hercegovini i politiku koju vodi Milorad Dodik, kao i članove SNSD-a, čiji je članica i Željka Cvijanović. Mi, predstavnici Echa, otvoreno se obraćamo našem ambasadoru. Djelomično nosimo glas bosanske dijaspore u Švicarskoj.\nOsuđujemo stav našeg ambasadora koji nije pokazao da je dostojan svoje pozicije i zemlje koju predstavlja. Pozivamo ministricu Turković da ga odmah smijeni sa funkcije. U narednih nekoliko dana stiže službeno pismo u ovom pravcu. Kopiju ćemo poslati i ambasadoru. Također ćemo kontaktirati švicarske vlasti da povuku njihovo odobrenje”, poručeno je iz Udruženja “Echo iz Bosne”.\nPrevious postMajke Srebrenice: Zaustaviti negatore genocida u rušenju države BiH\nNext postU sukobu između rodbine i pobjednik je gubitnik


Šta smo guglali u 2012.? | Srbodroid\nŠta smo guglali u 2012.?\nObjavila goldie u Video 13/12/2012 u 12:35\nNa sajtu Zeitgeist 2012 možete pogledati video i grafički interaktivni prikaz momenata i događaja iz 2012. godine na osnovu Google rezultata pretrage. Već 12 godina unazad, Google pred svaku Novu godinu objavi šta se to najviše guglalo u prethodnoj godini. Tako se možemo prisetiti onoga šta se desilo, setiti nekih lepih i upečatljivih momenata, prisetimo se za šta smo se borili, razmislimo da li smo uspeli u tome i šta dalje?\nSveukupno, najjači utisak ove godine je na mene ostavio Felix Baumgartner i njegov slobodni pad. Ova godina je zaista bila lepa, desilo se puno toga, putovalo se sasvim pristojno, bilo je poslova, ponuda i zaposlenja. Srbodroid je napunio 2 godine a sad organizuje i nagradni kviz. Dragi ljudi su tu oko mene. <3\nVrlo lepa retrospektiva. Uživajte i nikad ne zaboravite!\nBacite pogled i na app na Play Store-u:\nGoogle Zeitgeist 2013 – šta smo guglali ove godine? | Srbodroid 18/12/2013 u 2:11 AM\n[…] i prošle godine, i godine pre toga, Google Zeitgeist 2013. je objavljen. Za one koji ne znaju, Zeitgeist (duh […]


Sveto mesto | POGLED IZ SVEMIRSKOG BRODA\nTag Archives: Sveto mesto\nBLIC: Đorđe Kadijević: Deca su doživljavala šokove zbog "Leptirice", strašnja je od "Psiha"\nPosted by sfpogled on September 23, 2016\n– Nadobijao sam se nagrada, ali ova je nova i zahvalan sam mladim ljudima koji su me se setili i udostojili me ovakvog poštovanja. Smatram da srpski horor treba da izbegne karakter komercijalnog žanra, ali kao što sam već rekao, mene horor ne interesuje i ja sam pravio filmove poetske fantastike – kaže Kadijević.\nNi sam ne zna zašto je pravio filmove poetsko-fantastičnog žanra. Smatra da je to čučalo u njemu odvajkada i da je jednostavno imao afiniteta prema tome.\n– Donekle razumljivo objašnjenje bilo bi što sam se nasnimao ratnih filmova i što sam upao u klopku crnog talasa. Žao mi je što nisam mogao dalje da radim tu tematiku i ja sam tada promenio žanr tražeći temu koja neće biti na udaru dežurne svesti ideoloških čistunaca. Idealan model za to bila je fantastika koja je meni bliska jer sam je nosio u sebi. Bilo je svejedno na šta i kakve priče ću naići, ali sam naišao na priču Milovana Glišića i zato se Sava Savanović računa kao ekranizacija te priče, a zapravo nema nikakve veze s tim, ama baš nikakve – kaže za „Blic“ Kadijević.\nPriseća se da je zbog „Leptirice“ bilo komičnih situacija, ali je zadovoljan što je publika burno reagovala na nešto što nikada nije videla u sopstvenoj nacionalnoj produkciji.\n– Nastavnici su govorili deci da gledaju film jer dopunjuju znanje o srpskoj literaturi misleći da je to ekranizovana proza Milovana Glišića. Umesto toga su deca doživljavala šokove, čak su ih vodili kod psihijatra. Roditelji su decu privodili kod pokojne Mire Nikolić, glumice koja je igrala Leptiricu, insistirajući da je dotaknu i da im ona pokaže zube da bi se uverili da nije vampir, već divna devojka.\nVidevši da „Leptirica“ dobro ide, počeo je da snima i druge filmove na tu temu koji su odlično prihvaćeni. Kadijevićevi, kako kaže, „hororski, poetsko-fantastični filmovi, ocenjeni su kao njegovi najbolji filmovi jer nisu pravljeni kao trikovi ili sa namerom da stvore paniku i uplaše gledaoce“.\n– Moj dobar prijatelj, akademik Dobrica Ćosić mi je nakon što je odgledao „Leptiricu“ rekao da ovo nije trebalo da mu priredim jer ga je u pojam ubio poslednji kadar u kome Petar Božović leži pored praznog groba iz koga je pobegao vampir. Ta otvorenost filma prema budućnosti i da ništa nije dovršeno i jer nema kraja zaprepastila je ljude i to je ono najstrašnije u „Leptirici“. Za razliku od „Psiha“ koji ima racionalno pokriće, za radnju u mojim filmovima toga nema.\nNa pitanja o „Svetom mestu“ Đorđe Kadijević se ipak vraća „Leptirici“ i kaže da bi ona i danas izgledala isto.\n– To je najrepriziraniji film na televiziji, a od 1974. sve generacije isto reaguju na njega. Reaguje isto i publika u Japanu i gde god da je prikazivan, a prikazan je na pet kontinenata. Dobijao sam pisma iz Kanade, Australije, Afrike od običnih ljudi, ali i sineasta koji su mi tražili objašnjenja. Prema anketi jednog američkog instituta, nalazi se na trećem mestu najstrašnijih filmova, iza „Psiha“ i „Noći veštica“, a objektivno je strašnija od oba – kaže reditelj.\nŽene i stanizan\nKada je birao glumce za svoje kultne filmove vrlo dobro je znao u šta se upušta i da zapravo „vuče đavola za rep“.\n– Đavo je bio tema o kojoj sam često razgovarao i shvatio sam da on nije ružan, već lep jer je Lucifer nekada bio Arhanđel, a kada je zgrešio, Gospod ga je bacio u tamu, ali mu nije oduzeo život. Zato ako su moji filmovi donekle satanizirani, u njemu uvek igraju lepe devojke. Ispada da ja nešto imam protiv žena, naprotiv, sve što imam u sebi je za njih, ali moram reći da ako je čoveka napravio Bog, žene su pravili i Bog i đavo. Kod mene su scene satanizma uvek povezane sa ženskom lepotom, a ne ženskim bićem. Divim se ženama jer mogu biti majke i što su toliko puta pokazale da su hrabrije od muškaraca – zaključuje Kadijević.\nRođen sam na ukletom mestu\n– Pošto sam jedva preživeo rat i izgubio skoro sve svoje u njemu to je bila moja prava tema. Ja sam tada propao i nikada se nisam povratio. Ali, nijedan moj ratni film nije autobiografski, već govori o užasnom iskustvu koje sam stekao gledajući šta čovek čoveku može da učini, a to se nije svidelo tadašnjim vlastima. Jedini sam reditelj koji se bavio kontrarevolucijom i to mi je zamereno. Većina mojih scenarija nije realizovana, tek 30 odsto, jer sam živeo u jednoj od najnesrećnijih zemalja na svetu, u ukletom mestu kao što je Balkan i vremenu koje je daleko od ljudskosti – kaže Đorđe Kadijević.\nLeave a comment Posted in reditelj Tagged Leptirica, Sveto mesto, Đorđe Kadijević


6 najboljih hotela u blizini: Hawaii Convention Center, Honolulu, SAD - Booking.com\nHonolulu 464 smeštajna objekta\nHoteli i smeštajni objekti u blizini znamenitosti Hawaii Convention Center, Honolulu (Sjedinjene Američke Države)\nTražite smeštaj blizu znamenitosti Hawaii Convention Center?\nDošli ste na pravo mesto. Unesite datume i birajte između 414 objekta.\nHoteli koje vam preporučujemo blizu znamenitosti Hawaii Convention Center\nVaikiki, Honolulu (0,5 km od destinacije Hawaii Convention Center)\nPrince Waikiki Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nVaikiki, Honolulu (0,6 km od destinacije Hawaii Convention Center)\nThe Modern Honolulu Hotel sa 5 zvezdica Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nThe Surfjack Hotel & Swim Club Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nVaikiki, Honolulu (1,2 km od destinacije Hawaii Convention Center)\n9,0 Izvanredan 817 recenzija\nThe Ritz-Carlton Residences Waikiki Beach Hotel sa 5 zvezdica Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nVaikiki, Honolulu (1 km od destinacije Hawaii Convention Center)\nViše objekata u blizini Hawaii Convention Center


DVA KARAMBOLA POTRESLA NIŠ: Jedan vozač mrtav pijan napravio udes, drugi sa BMW-om udario u betonski zid! - TopVesti.rs\nZoran Marjanović otkrio detalje o njegovoj majci\nDVA KARAMBOLA POTRESLA NIŠ: Jedan vozač mrtav pijan napravio udes, drugi sa BMW-om udario u betonski zid!\nTridesetogodišnji muškarac iz Velike Grabovnice sleteo je rano jutros sa starog grdeličkog puta u blizini leskovačke kvantaške pijace, udario u betonski zid i zadobio teške povrede, opasne po život, zbog čega je hitno prebačen u Klinički centar Niš . On je vozio automobil marke BMW koji je u potpunosti smrskan, navodi Jugmedia.rs. foto: Jugmedia.rs\nDve nesreće kod Niša: Vozio pijan, izazvao udes i otišao kod psihijatra, drugi vozač se BMV zakucao u betonski stub\nTridesetogodišnji muškarac iz Velike Grabovnice sleteo je rano jutros sa starog grdeličkog puta u blizini leskovačke kvantaške pijace, udario u betonski zid i zadobio teške povrede, opasne po život, zbog čega je hitno prebačen u Klinički centar Niš. ST/V. LUKIĆ Foto: Ilustracija On je vozio automobil marke BMW koji je u potpunosti smrskan, navodi Jugmedia\nU Leskovcu se jutros dogodila saobraćajna nezgoda , kada je vozač star 31 godinu sleteo sa puta automobilom. U ovoj nezgodi čovek nije povređen, a nakon toga je, kako piše portal Jugmedia , ovaj mladić, u vidno alkoholisanom stanju sam, bez povreda, otišao psihijatru i tražio da bude smešten na Odeljenje bolesti zavisnosti. - Nakon što je policija\nTridesetogodišnji muškarac iz Velike Grabovnice sleteo je rano jutros sa starog grdeličkog puta u blizini leskovačke kvantaške pijace, udario u betonski zid i zadobio teške povrede, opasne po život, zbog čega je hitno prebačen u Klinički centar Niš. On je vozio automobil marke BMW koji je u potpunosti smrskan. U Leskovcu se jutros desila još jedna\nMrtav pijan napravio saobraćajku, pa sam otišao kod psihijatra, drugi udario BMW-om u zid, bore mu se za život!\nTridesetogodišnji muškarac iz Velike Grabovnice sleteo je rano jutros sa starog grdeličkog puta u blizini leskovačke kvantaške pijace, udario u betonski zid i zadobio teške povrede, opasne po život, zbog čega je hitno prebačen u Klinički centar Niš. ILUSTRACIJA Foto: RTS On je vozio automobil marke BMW koji je u potpunosti smrskan. U Leskovcu se jutros\nTridesetogodišnji muškarac iz Velike Grabovnice sleteo je rano jutros sa starog grdeličkog puta u blizini leskovačke kvantaške pijace, udario u betonski zid i zadobio teške povrede, opasne po život, zbog čega je hitno prebačen u Klinički centar Niš. foto: Jugmedia.rs On je vozio automobil marke BMW koji je u potpunosti smrskan, navodi Jugmedia.rs.\nDVA KARAMBOLA POTRESLA NIŠ: Jedan vozač sleteo sa puta i uništio BMW, drugi mrtav pijan, napravio udes pa sam otišao kod psihijatra


Besplatni sadržaji na Jahorini za vikend privukli rekordan broj posjetilaca - informativa.ba\nBiznis Besplatni sadržaji na Jahorini za vikend privukli rekordan broj posjetilaca\n"Prvi dan ljetne sezone obilježen je besplatnim korištenjem svih ljetnih sadržaja. Obogaćena ponuda i dobro pripremljena planina za ljeto čini Jahorinu omiljenom destinacijom za bijeg od gradske gužve i visokih temperatura", navode iz OC Jahorina.\nTokom ljetne sezone posjetiocima će biti na raspolaganju šestojed Poljice za panoramsko razgledanje, ljetnje sankanje, x race, teretana na otvrenom, sportski tereni, označene planinske staze za šetanje kao i renta bicikala i to svaki da u terminu od 10 do 17 sati, saopćeno je.\nParalelno sa realizacijom ljetne sezone Olimpijski centar Jahorina radi na mnogobrojnim projektima, od kojih je najzanimljiviji bob na šinama. Trasa dužine 2,5 km koja će kretati od jezera na vrhu planine, a završavati na platou Poljice učinit će taj sadržaj najatraktivnijim ljetnim sadržajem.


Pogledajte kakav će režim mjera biti na snazi za Vaskrs | Moj Kotor Varoš\nHomeKotor VarošPogledajte kakav će režim mjera biti na snazi za Vaskrs\n13/04/2020 Moj Kotor Varoš Kotor Varoš 0\nZa vrijeme vaskršnjih i prvomajskih praznika biće pooštrene mjere kako ne bi došlo do erupcije zaraze virusom korona, a ukoliko taj period prođe bez problema biće razmotreno značajno ublažavanje dosadašnjih mjera.\nSrpski član Predsjedništva BiH Milorad Dodik rekao je da će najvjerovatnije donijeti odluku da bude uveden policijski čas koji će trajati od petka ujutro, 17. aprila, do subote ujutro, 18. aprila.\nOn je dodao da je plan da u subotu od 6.00 do 15.00 časova bude dozvoljena mogućnost kupovine, a od subote u 15.00 do ponedjeljka ujutro, 20. aprila, ponovo bude policijski čas.\n– Dosadašnje mjere smo produžili do 27. aprila jer je Vaskrs vrijeme kada možemo imati izraženu opasnost od širenja virusa. To činimo isključivo da bi bio smanjen kontakt među ljudima i da ne bi došlo do toga da sve što smo do sada uradili bude poništeno i da dođe do erupcije zaraze – rekao je Dodik.\n– Ukoliko budemo dovoljno disciplinovani da u ova dva termina ne dođe do ekspanzije, nakon toga ćemo moći da razmišljamo, a vjerujemo odmah nakon Đurđevdana, o smanjenju ovih mjera. Tada će biti stvoreni uslovi da ukidamo i policijski čas, otvaramo neke radnje i vraćamo život u normalne okvire – naglasio je Dodik.\nAli, mnogi će olako shvatiti i smatrati da su Veliki petak i Vaskrs prilika i opravadanje da se više kreću i susreću i zato preduzimamo ove mjere – ponovio je Dodik.


source.ba | Općinsko vijeće Konjic usvojilo budžet za 2021. godinu\nNa sjednici je, između ostalog, donesena i odluka o osnivanju zdravstvenog savjeta Općine Konjic, kao i žalbenog vijeća te općine.\nKonjičko Općinsko vijeće u srijedu je usvojilo budžet Općine Konjic za 2021. godinu u iznosu od 17.826.467 maraka.\nPojašnjavajući osnovne karakteristike budžeta za ovu godinu, šef Odsjeka za računovodstvo i trezor Općine Konjic Adnan Špago naglasio je kako se radi o realnom i transparentnom budžetu, koji odražava domaćinski odnos prema javnim sredstvima.\nBudžetom Općine Konjic planirana su sredstva u iznosu od 3.990.000 maraka za kapitalne projekte te značajna sredstva koja će biti usmjerena na aktivnu politiku zapošljavanja mladih, zatim zapošljavanja žena, pomoć privredi, pokretanju malih biznisa, podsticaj poljoprivredi i otkup viška poljoprivrednih proizvoda i drugo, objavljeno je iz Općine Konjic.\nTagovi: budzetkonjicadnan spago